title: Falcon (auto)

text: Falcon CA 6 oli pieni urheiluauto, jonka ostaja saattoi valita kolmi- tai nelipaikkaisen avomallin tai kolmipaikkaisen limousinen. CA 6:ssa oli 4-sylinterinen sivuventtiilimoottori, jonka tilavuus oli 1,5 litraa ja teho 20 hv (14 kW) kierrosnopeudella 2500. CA 6:n huippunopeus oli 75 km/t. Tällä autolla tehdas osallistui autokilpailuihin. Falcon CA 6:lla oli maine hyvänä, luotettavana ja tehokkaana autona.


title: Falcon (auto)

text:
Sen seuraaja vuodesta 1924 lähtien oli CA 8, jossa oli kahden litran kuusisylinterinen moottori, joka tuotti 50 hv eli 37 kW. Sen moottorissa oli kuitenkin vaikeuksia sylinterien
tiivistyksessä. Sen lisäksi tehdas valmisti mallia Falcon Typ T VI. Kaikkiaan Falcon-tehdas valmisti noin 400 autoa.


title: Falcon (auto)

text: Tammikuussa 1923 tuotanto siirrettiin Ober-Ramstadtiin, koska aiemman Sontheimin tehtaan tilat eivät enää riittäneet autojen valmistukseen. Samana vuonna tehdas kärsi myös Saksan korkeasta inflaatiosta.


title: Falcon (auto)

text: Vuoden 1926 alussa Falcon-autotehdas myytiin Röhr Auto AG:lle, joka valmisti samassa autotehtaassa vuosina 1928–1935 Röhr-autoja.


title: Panthi

text: Panthi on uskonnollinen kansantanssi Chhattisgarhin osavaltiosta, Intiasta. Tanssi kuuluu Satnamien uskonnollisiin perinteisiin. Sitä esitetään Maghni Purnima -juhlassa, jota vietetään Satnami-yhteisön gurun, Guru Ghasidasin syntymäpäiväjuhlien kunniaksi. Tanssi kehittyy ja muuttuu yhä jatkuvasti ja siihen lisätään uusia askelia ja liikeratoja. Tanssijat liikkuvat palvontapaikaksi rakennetun tornin, "Jaitkhambin" ympärillä laulaen uskonnollisia lauluja. Laulut kuvastavat mm. Nirvanaa, ja gurun maallisesta elämästään luopumista sekä välittävät suurten intialaisten runoilijoiden, kuten Kabirin, Ramdasin, Dadun ym. opetuksia. Tanssijat jatkavat tanssiaan taivutellen kehoaan ja heiluttaen käsiään pyrkien kohti uskonnollista hurmosta. Rytmin kiihtyessä tanssiin tulee mukaan akrobatiaa tanssijoiden joskus myös rakentaessa ihmispyramideja.


title: Kim-Jussi Nurmela

text: Kim-Jussi Nurmela (s. 6. toukokuuta 1978 Teuva) on suomalainen painija, joka kilpaili sekä kreikkalais-roomalaisessa painissa että vapaapainissa. Hän edusti aktiiviurallaan Seinäjoen Paini-Miehiä, Helsingin Paini-Miehiä, Nurmon Jymyä ja Ilmajoen Kisailijoita. Häntä valmensivat Hannu Rantala ja Jouko Salomäki.


title: Kim-Jussi Nurmela

text: Nurmela sijoittui Kantonin MM-kilpailuissa 2006 viidenneksi kreikkalais-roomalaisen painin 84 kg:n sarjassa. Hän hävisi pronssiottelussa iranilaiselle Saman Tahmasebille. EM-kilpailuissa hän oli viides kreikkalais-roomalaisen painin 74 kg:n sarjassa 2004 ja 84-kiloisissa 2007. Junioreiden EM-kilpailuissa hän sijoittui neljänneksi vapaapainin 65 kg:n sarjassa 1998. Sotilaiden MM-kilpailuissa hän oli parhaimmillaan neljäs kreikkalais-roomalaisen painin 69 kg:n painoluokassa 2000.


title: Kim-Jussi Nurmela

text: Nurmela saavutti Pohjoismaiden-mestaruuskilpailuissa pronssia kreikkalais-roomalaisen painin 74 kg:n sarjassa 2003. Hän voitti nuorten Pohjoismaiden-mestaruuden kreikkalais-roomalaisen painin 62 kg:n painoluokassa 1996. Hän voitti vapaapainissa Suomen-mestaruuden 52-kiloisissa 1994, 63-kiloisissa 1997 ja 1998, 69-kiloisissa 1999, 2000 ja 2001 sekä 84-kiloisissa 2006. SM-hopeaa hän sai 62-kiloisissa 1995 sekä SM-pronssia 62-kiloisissa 1996 ja 84-kiloisissa 2004. Kreikkalais-roomalaisessa painissa hän voitti Suomen-mestaruuden 74-kiloisissa 2003 ja 2004. SM-hopeaa hän sai 84-kiloisissa 2008 ja SM-pronssia 69-kiloisissa 2001.


title: Ao No Exorcist

text: Ao no Exorcist (青の祓魔師（エクソシスト）Ao no Ekusoshisuto), englanniksi Blue Exorcist, on japanilainen manga-sarja, jonka on kuvittanut ja käsikirjoittanut Kazue Katō. Sarja alkoi ensimmäisen kerran ilmestyä Shueishan kustantamassa Jump SQ -lehdessä vuoden 2009 huhtikuussa. Sarjan englanninkielinen käännös alkoi ilmestyä vuoden 2011 huhtikuussa. Sarjasta tehtiin vuonna 2011 anime-sarja ja vuonna 2012 anime-elokuva. Vuonna 2012 sarjan pohjalta tehtiin myös näytelmä. Vuonna 2017 ilmestyi anime-sarjan toinen tuotantokausi, "Ao no Exorcist: Kyōto Fujō-ō-hen" (青の祓魔師 京都不浄王篇) (englanniksi "Blue Exorcist: Kyoto Saga)".


title: Ao No Exorcist

text: Sarjan maailma koostuu kahdesta ulottuvuudesta, Assiahsta, ihmisten maailmasta, ja Gehennasta, demonien maailmasta. Manaajoiksi (Exorcist) kutsutut henkilöt suojelevat Assiahta sinne tunkeutuvilta demoneilta.


title: Ao No Exorcist

text: Sarja kertoo teinipoika Rin Okumurasta, joka on yhdessä veljensä Yukion kanssa kasvanut manaajamestari Shiro Fujimoton huostassa. Eräänä päivänä Rin saa selville, että hän ja Yukio ovat Saatanan, kaikkein vahvimman demonin, poikia. Kun Rin näkee Fujimoton kuolevan tämän suojellessa Riniä Saatanalta, vetää hän demonimiekka Kurikaran tupestaan, jolloin Rinin Saatanalta perityt voimat pääsevät valloilleen.


title: Ao No Exorcist

text: Rin päättää värväytyä True Cross Academyyn, jossa hän aikoo itse tulla manaajaksi ja lopulta kukistaa Saatanan.


title: Ao No Exorcist

text: Sarja on saanut hyvän vastaanoton, ja vuoden 2016 marraskuuhun mennessä sitä on myyty yli 15 miljoonaa kappaletta.


title: Warwickin linna

text: Warwickin linna on linnoitus Warwickin kaupungissa Englannissa. Ensimmäisen, vallihaudasta ja paaluvarustuksesta koostuneen linnoituksen tälle paikalle teki Vilhelm Valloittaja. Vuonna 1260 sen tilalle rakennettiin kivinen linnoitus. Vuodesta 1978 linna on kuulunut vahakabinetistaan tunnetulle Tussaud-yhtiölle, joka on kehittänyt siitä matkailunähtävyyden.


title: Warwickin linna

text: Vilhelm Valloittaja nimitti linnanpäälliköksi Henry de Beaumontin vuonna 1068, joka oli silloin korkeintaan 20-vuotias. Hänestä tuli ensimmäinen Warwickin jaarli vuonna 1088. Jaarli Thomas de Beaumontin kuoltua vuonna 1242 linnan peri hänen siskonsa Margery


title: Warwickin linna

text: Linna siirtyi Sir Fulke Grevillen omistukseen vuonna 1604.


title: Warwickin linna

text: Vuonna 1969 Warwickin linnan silloinen haltija Charles Greville muutti Roomaan vältelläkseen Britannian tuloveroja. Myöhemmin hän luovutti linnan pojalleen David Robin Francis Guy Grevillelle välttyäkseen perintöverolta. Greville myi linnan julkisen skandaalin saattelemana vuonna 1978 Madame Tussauds -yhtiölle, joka teki linnasta turistinähtävyyden.


title: Raut Nacha

text:
Jhumur Nach on perinteinen kansantanssi Jharkhandin alueelta, Intiasta.
Tanssi on uskonnollinen, ja sitä tanssiitaan Krishnan kunniaksi. Tanssijat ovat yadava/yaduvanshi-kastia, joita pidetään Krishnan jälkeläisiä. Tanssi suoritetaan hindujen "Dev Udhni Ekadashin" aikaan, joka tarkoittaa Hindujen kalenterissa jumalten heräämisen aikaa heidän oltuaan lyhyellä levollaan. Tanssilla on läheinen yhteys hindumytologiassa esiintyneeseen Krishnan tanssiin Gopien, eli kylän paimentyttöjen kanssa (Krishnan Ras Leela).


title: Aljona Zavarzina

text: Aljona Igorevna Zavarzina (, s. 27. toukokuuta 1989 Novosibirsk, Venäjän SFNT, Neuvostoliitto) on venäläinen lumilautailija, olympiamitalisti ja maailmanmestari.


title: Aljona Zavarzina

text: Zavarzina voitti parisuurpujottelun maailmanmestaruuden La Molinassa 2011 ja oli hopealla Kreischbergissa 2015. Vancouverin talviolympialaisissa 2010 hän sijoittui parisuurpujottelussa 17:nneksi. Sotšin talviolympialaisissa 2014 hän saavutti parisuurpujottelussa olympiapronssia.


title: Aljona Zavarzina

text: Zavarzina on naimisissa lumilautailun olympiavoittaja Vic Wildin kanssa.


title: Jami Hirvonen

text: Jami Hirvonen (s. 15. lokakuuta 1972 Kouvola) on suomalainen entinen yleisurheilija.


title: Jami Hirvonen

text: Kouvolan Urheilijoita ja Lappeenrannan Urheilu-Miehiä edustanut Hirvonen voitti pituushypyn Suomen mestaruuden vuonna 1995 Lapualla, jossa hän hyppäsi myös ennätyksensä 765. Vuonna 1997 Hirvonen saavutti SM-hopeaa ja 1998 SM-pronssia 4 × 100 metrin viestijuoksussa Lappeenrannan Urheilu-Miesten joukkueessa.


title: Altdahnin linna

text: Altdahnin linna on linnoitus Saksassa Rheinland-Pfalzin osavaltiossa Dahnin kaupungin itäpuolella. Vanhimmat osat ovat vuodelta 1100. Kolmen linnan ryhmän muodostavat Altdahn, Grafendahn ja Tanstein tunnetaan myös nimellä Dahnin linnat. Altdahn on näistä pohjoisimpana. Se vaurioitui useissa hyökkäyksissä, ja vuonna 1689 ranskalaiset tuhosivat sen raunioiksi.


title: Rigi Bahnen

text: Rigi Bahnen (RB) on sveitsiläinen rautatieyhtiö, jolla on myös köysirata. Yhtiö toimii Keski-Sveitsissä Schwyzin ja Luzernin kantonien alueella. Yhtiön kotipaikka on Arth ja pääkonttori Vitznaussa.


title: Rigi Bahnen

text: Rigi Bahnen harjoittaa lähinnä matkustajaliikennettä. Vuonna 2012 yhtiö kuljetti 1,3 milj. matkustajaa, pääosin matkailijoita Rigivuorella.


title: Rigi Bahnen

text: Rigi Bahnen aloitti toimintansa 1.1.1993, kun Arth-Goldaun radan omistaja Arth–Rigi-Bahn (ARB) ja Vitznau–Rigi Kulm -radan silloinen omistaja Vitznau–Rigi-Bahn (VRB) yhdistyivät.


title: Rigi Bahnen

text: Rigi Bahnenin historia alkaa 1870-luvulta, kun Rigille rakennettiin rautatiet läheisiltä järviltä. Ensimmäisenä Rigibahn AG (RB) rakensi radan Vierwaldstätterseeltä, Vitznausta "Rigi Staffelhöheen" vuonna 1871. Rata on ensimmäinen yleisen liikenteen hammasrata Europassa. Arth–Rigi-Bahn (ARB) avasi radan Rigi Staffelhöhestä Rigi Kulmille vuonna 1873. Seuraavana vuonna Rigi Kaltbad–Scheidegg-Bahn (RSB) avasi radan "Rigi Kaltbadista" "Rigi Unterstetteniin". Rata jatkui Rigi Scheideggiin vuonna 1875. Sama vuonna ARB aloitti liikenteen Zuginjärveltä Arthista Rigin korkeimmalle vuorelle Rigi Kulmille.


title: Rigi Bahnen

text: RSB lopetti toimintansa vuonna 1931. Liikenne välillä Rigi Kaltbad – Rigi Scheidegg päättyi lopullisesti vuonna 1933 ja rata purettiin vuonna 1942. RB:n radan pääteasema siirtyi Arthista Arth-Goldauhun SBB:n aseman yhteyteen ja liikenne välillä Zuginjärvi – Arth-Goldau päättyi vuonna 1959.


title: Rigi Bahnen

text: Historiallinen Arth-Goldaun lähtölaituri ("Hochperron") ratapihan yläpuolelta poistettiin käytöstä vuonna 2010 ja lähtöasema uusitaan.


title: Rigi Bahnen

text: Rigi Bahnenin rataverkko koostuu kahdesta rataosuudesta, jotka yhdistyvät ylhäällä vuorella, Rigi Staffelin asemalla. RB:n rata yhdistyy SBB:n rataverkkoon Arth-Goldaun asemalla.


title: Rigi Bahnen

text: RB:n radat ovat normaalilevyisiä (1 435 mm) ja koko matkaltaan Riggenbach-hammasratoja. Vitznau–Rigi Kulm -radan pituus on 6,9 kilometriä. Väli Arth-Goldau–Rigi Kulm on 8,6 kilometriä. Suurin jyrkkyys Vitznaun radalla on 250 ‰ ja Arth-Goldaun radalla 200 ‰. Korkeusero Arth-Goldausta (510 m mpy.) Rigi Kulmin asemalle (1 752 m) on 1 242 metriä ja Vitznausta (435 m) 1 317 metriä. RB:n ratojen käyttöjännite on tasajännite 1500 V.


title: Rigi Bahnen

text: Rigi Bahnenilla on köysirata Vierwaldstätterseen rannalta Weggisistä (529 m mpy.) Rigi Kaltbadiin (1453 m). Radan korkeusero on 924 metriä ja pituus 2 310 metriä.


title: Rigi Bahnen

text: Rigin junaliikenne on ympärivuotista. Matka-aika Arth-Goldausta Rigi-Kulmille on 37–44 minuuttia, alaspäin 4 minuuttia kauemmin. Matka Vitznau–Rigi Kulm vie 30 minuuttia, alaspäin 40 minuuttia. Köysiratamatka Weggisistä Rigi Kaltbadiin vie 10 minuuttia. Köysirataliikenne on lähes ympärivuotista, maalis-huhtikuun ja marraskuun muutaman viikon katkoksia lukuun ottamatta.


title: Little Village (albumi)

text: Little Village on samannimisen yhdysvaltalais-brittiläisen yhtyeen musiikkialbumi vuodelta 1992. Kaikki laulut ovat Little Village -yhtyeen jäsenten Cooder / Hiatt / Keltner / Lowe tekemiä. Laulujen sanat on painettu CD-levyn mukana seuraavaan vihkoseen.sekä Sonny Boy Williamson: saarnaaja kappaleella "Don't Bug Me When I'm Working".


title: Viuhkapyrstökerttuli

text: Viuhkapyrstökerttuli ("Basileuterus lachrymosus") on kerttulien heimoon kuuluva varpuslintu.


title: Viuhkapyrstökerttuli

text: Viuhkapyrstökerttulia tavataan El Salvadorissa, Guatemalassa, Hondurasissa, Meksikossa ja Nicaraguassa. Lajin kannaksi arvioidaan 50 000–499 999 yksilöä. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vaarassa.


title: Peukaloiskerttuli

text: Peukaloiskerttuli ("Zeledonia coronata") on peukaloiskerttulien heimoon kuuluva varpuslintu. Aiemmin laji on katsottu kuuluvaksi kerttuleihin


title: Peukaloiskerttuli

text: Peukaloiskerttulia tavataan Costa Ricassa ja Panamassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Laulukerttuli

text: Laulukerttuli ("Icteria virens") on turpiaalien heimoon kuuluva varpuslintu. Aiemmin laji luokiteltiin kerttuleihin.


title: Laulukerttuli

text: Laulukerttulia tavataan pesivänä Kanadan eteläosissa, suuressa osassa Yhdysvaltoja ja Meksikon pohjoisosissa. Talvehtivana sitä esiintyy etelämpänä Keski-Amerikassa. Lajin populaation on erittäin suuri ja sen kannankehitys on vakaa. Se on luokiteltu elinvoimaiseksi.


title: Try

text: Try on amerikkalaisen laulaja-lauluntekijä Pinkin kappale hänen kuudennelta, Truth About Love-studioalbumilta. Kappaleen sanoittivat Busbee ja Ken West, sekä tuotti Greg Kurstin. Kappale on pop rock-balladi, joka kertoo riskinotosta, jonka seurauksiin rakkaudella ei ole väliä. Kappale julkaistiin singlenä ensimmäisillä julkaisualueilla 19. lokakuuta 2012.


title: Try

text: "Try" sai kriitikoilta pääosin positiivisen vastaanoton, joista jotkut totesivat sen olevan erottuva kappale ja kutsuivat sitä hitiksi. Kappale oli kaupallinen menestys, saavuttaen ensimmäisen sijan Espanjassa, sekä pääsi kymmenen parhaan joukkoon Australiassa, Itävallassa, Kanadassa, Saksassa, Italiassa, Uudessa-Seelannissa, Puolassa, Sveitsissä, Britanniassa ja Yhdysvalloissa, sekä saavutti sijan kahdenkymmenen parhaan joukossa monissa muissa maissa. Kappaleelle on tehty Floria Sigismondin ohjaama musiikkivideo, jossa ympärimaalattu Pink ja hänen miespuolinen kollegansa yrittävät ilmaista turhautuneisuuttaan nykytanssin avulla.


title: Hispaniolankerttuli

text: Hispaniolankerttuli ("Xenoligea montana") eli aiemmalta nimeltään haitinkerttuli on hispaniolantangaroiden heimoon kuuluva varpuslintu. Aiemmin laji luettiin kerttulien heimoon.


title: Hispaniolankerttuli

text: Hispaniolankerttuli on 14,5 cm pitkä. Sillä on oliivinvihreä yläpuoli ja harmaa pää. Alapuoli on valkoinen. Pyrstösulat ovat harmaat, ja niissä on valkoiset kärjet. Hispaniolankerttulilla on vahva musta nokka ja musta silmä, jonka ympärillä on valkoinen silmärengas.


title: Hispaniolankerttuli

text: Hispaniolankerttulia tavataan Haitissa ja Dominikaanisessa tasavallassa. Se on luokiteltu vaarantuneeksi, koska sen levinneisyysalue ja populaatio ovat pienet, ja koska se on vähenemässä elinympäristöjen tuhoutumisen takia. Hispaniolankerttulikannaksi arvioidaan 2 500–9 999 yksilöä.


title: Hispaniolankerttuli

text: Hispaniolankerttuli elää kosteissa vuoristometsissä 875–2 000, yleensä 1 300–1 800 metrin korkeudessa merenpinnasta.


title: Hispaniolankerttuli

text: Hispaniolankerttuli käyttää ravinnokseen hyönteisiä ja siemeniä, joita se etsii matalalta tiheästä kasvillisuudesta. Se pesii luultavasti maassa tai lähellä maata huhti–toukokuussa. Hispaniolankerttulia tavataan usein pareittan, mutta joskus usean lajin sekaparvissa.


title: True Love

text: True Love on amerikkalaisen laulaja-lauluntekijä Pinkin kappale hänen kuudennelta, The Truth About Love-studioalbumilta. Kappaleen sanoittivat Pink, Lily Allen ja Greg Kurstin. Kappaleella laulaa mukana Allen. Kappale julkaistiin albumin toisena promootiosinglenä vuoden 2013 alussa julkaistun "Are We All We Aren" jälkeen. Se julkaistiin yksinomaan Unkarin ja Hollannin radioille. 29. huhtikuuta 2013 tiedotettiin, että kappale julkaistaan albumin neljäntenä singlenä. Kappale lähetettiin ensimmäisenä Italian radioasemille virallisesti 28. kesäkuuta 2013.


title: Gesneriakasvit

text: Gesneriakasvit ("Gesneriaceae") on kasviheimo, johon kuuluu 150 sukua ja yli 3000 lajia. Kasveista osa on ruohovartisia, osa puuvartisia. Jotkin lajit ovat köynnöksiä. Kasveja voidaan lisätä paitsi siemenistä, myös latva- ja lehtipistokkaista sekä maavarren paloista.


title: Gesneriakasvit

text: Lehdet sijaitsevat joko vastakkain tai vuorottain. Kukat ovat joskus yksittäin, joskus kukinnoissa. Kukinnot ovat terttumaisia tai viuhkamaisia. Terä- ja verholehdet ovat suppilomaisia. Hedelmä on yleensä kota, mutta joillakin kasveilla se on marja.


title: Gesneriakasvit

text: Gesneriakasveja esiintyy luonnonvaraisina Amerikan mantereilla, Etelä-Afrikassa, Madagaskarilla, Aasiassa, Australiassa, Polynesiassa ja Etelä-Euroopassa.


title: Gesneriakasvit

text: Kasveja tavataan luonnonvaraisina lähinnä trooppisilla alueilla. Jotkut lajit kasvavat luonnossa toisten kasvien päällä. Tällaisista lajeista jotkut ovat viljeltyinä amppelikasveja.


title: Gesneriakasvit

text: Monia gesneriakasveja käytetään koristekasveina. Jotkut niistä ovat huonekasveja. Joitakin gesneriakasveja käytetään lääkinnässä.


title: Gesneriakasvit

text: Gesneriakasvien noin 150 sukua ja 3460 lajia luokitellaan kolmeen alaheimoon: Sanangoideae, Gesnerioideae ja Didymocarpoideae. Ensimmäiseen kuuluu vain yksi laji, "Sanango racemosum", joka on Keski-Amerikassa ja Venezuelassa kasvava pieni puu tai pensas. Toisessa on 75 sukua ja 960 lajia, ja ne jaetaan kolmeksi tribukseksi (Coronanthereae, Titanotricheae ja Gesnerieae); alaheimon pääasiallisin levinneisyys rajoittuu Amerikan trooppisiin osiin. Kolmas alaheimo käsittää heimon lajeista valtaosan, 71 sukua ja noin 2510 lajia, pääasiassa Vanhan maailman tropiikissa; alaheimossa on kaksi tribusta (Epithemateae ja Trichosporeae).


title: Gesneriakasvit

text: Suvut:


title: Gesneriakasvit

text: Sukuun "Sinningia" luokitellaan yleensä myös kardinaaligloksinia, joka joskus luokitellaan sukuun "Rechsteineria".


title: Newtontoppen

text: Newtontoppen on Huippuvuorten suurin ja korkein vuori, jonka korkeus on 1 717. Se sijaitsee Länsimaan saarella. Vuori on nimetty englantilaisen fyysikon Isaac Newtonin mukaan.


title: Newtontoppen

text: Helge Backlund ja A. Vasilev valloittivat vuoren ensimmäisenä vuonna 1900.


title: STIB

text: STIB (myös MIVB) on yhtiö, joka vastaa Belgian pääkaupungin Brysselin metro-, raitiovaunu- ja linja-autoliikenteestä. Se on alansa suurin toimia Belgiassa ja toimii 19 kunnan alueella Brysselin pääkaupunkiseudulla. Yhtiöllä on neljä metrolinjaa, 18 raitiovaunulinjaa, 50 bussilinjaa ja 11 yöbussilinjaa.


title: STIB

text: STIB on lyhenne ranskan kielen sanoista "Société des Transports Intercommunaux de Bruxelles". Yhtiön hollaninkielinen nimi on "De Maatschappij voor het Intercommunaal Vervoer te Brussel", jota vastaa lyhenne MIVB.


title: Zalando

text: Zalando on saksalainen yritys, joka on erikoistunut kenkien, vaatteiden sekä muiden muoti- ja lifestyle-tuotteiden verkkomyyntiin.


title: Zalando

text: Robert Gentz ja David Schneider perustivat Zalandon Berliinissä vuonna 2008. Yrityksen pääkonttori sijaitsee edelleen Berliinissä. Zalando on laajentanut toimintaansa 14:ään Euroopan valtioon. Zalando toimii Alankomaissa, Belgiassa, Isossa-Britanniassa, Espanjassa, Italiassa, Itävallassa, Norjassa, Puolassa, Ranskassa, Ruotsissa, Saksassa, Suomessa, Sveitsissä ja Tanskassa.


title: Zalando

text: Zalandon vahvuutena on valtava valikoima. Yhtiöllä on Saksassa yli 100 000 neliön keskusvarasto. Zalandon mukaan onnistuminen verkkokaupassa edellyttää tarkkaa näkemystä omista tavoitteista. On päätettävä ajoissa, millaisia kohderyhmiä ja liikevaihtoja tavoitellaan.


title: Zalando

text: Yhtiön suurin omistaja on ruotsalainen pääomasijoittajayhtiö Kinnevik, joka omistaa 37,5 prosenttia Zalandon osakkeista. Vuonna 2012 Zalandon liikevaihto oli 1,15 miljardia euroa, joka oli kaksinkertaisesti edelliseen vuoteen verrattuna. Vuonna 2013 liikevaihto kasvoi edellisvuodesta 52 prosenttia ollen noin 1,8 miljardia euroa, mutta yritys teki edelleen 120 miljoonaa euroa tappiota.


title: Zalando

text: Kaupan liiton tietojen mukaan suuri osa Zalandon tuotepalautuksista menee jätteeksi.


title: Maa (alue)

text: Maa on alue, jota asuttaa yksi kansa.


title: Maa (alue)

text: Maa ja valtio eroavat toisistaan siinä, että valtio on maa, jonka kansainvälispoliittisen itsenäisyyden muut valtiot ovat tunnustaneet. Suomi oli maana olemassa kauan ennen kuin se alkoi 1800-luvun autonomian aikana saada valtion tunnusmerkkejä ja kunnes siitä tuli itsenäinen valtio vuonna 1917. Skotlanti on maa, joka kuuluu Yhdistyneeseen kuningaskuntaan, mutta jossa on ollut pyrkimyksiä muodostaa itsenäinen valtio. Islanti on esimerkki siitä, kun maa, valtio ja kansa osuvat yhteen. Saamenmaa ja Kurdistan ovat maita, jotka on jaettu usean valtion kesken.


title: Pentti Haanpään tarina

text: Pentti Haanpään tarina on tietokirjailija, toimittaja Matti Salmisen kirjoittama elämäkerta kirjailija Pentti Haanpäästä. Teos ilmestyi 2013 ja sen kustansi Into. Teos kattaa Haanpään elämänvaiheet lapsuudesta kuolemaan saakka. Tekijä löysi taustatöitä tehdessään paljon uutta aineistoa sekä elämänvaiheista että tuotannosta.


title: Pentti Haanpään tarina

text: Teos on Salmisen usean vuoden työn tulos: hän aloitti taustatyöt vuonna 2010. Hän on tutkinut arkistoja, lukenut mikrofilmejä, selannut lehtiä, haastatellut Haanpään sukulaisia ja löytänyt näin Haanpään elämästä ja tuotannosta runsaasti uutta materiaalia, jonka ansiosta kuva Haanpäästä muuttuu merkittävällä tavalla.


title: Pentti Haanpään tarina

text: Salminen polemisoi useassa yhteydessä Haanpäästä aiemmin luotua kuvaa ja erityisesti Haanpään nuoruuden elämäkerran kirjoittajan, Otavan kustannustoimittajan Eino Kauppisen (myöh. Kauppi) vuonna 1966 ilmestynyttä teosta "Pentti Haanpää 1", joka päättyy vuoteen 1930, jolloin Haanpää oli 25-vuotias. Tätä teosta Salminen nimittää useassa yhteydessä "puolielämäkerraksi". Haanpään teosten kustannusoikeudet siirtyivät 2012 Otavalta Intolle.


title: Pentti Haanpään tarina

text: Salmisen mukaan Kauppinen jätti Haanpään nuoruudesta ja suvusta paljon kertomatta ja loi näin totuudenvastaisen kuvan salaperäisestä Haanpäästä. Ongelmana Salminen pitää myös sitä, ettei Kauppinen ollut pelkästään Haanpään tutkija vaan myös tämän teosten kustannustoimittaja Otavalla. Salminen pitää yhtenä ongelman syynä Haanpään ja Kauppisen maailmankatsomuksellisia eroja: Haanpää sijoittui Salmisen mukaan aatteellisesti lähinnä kansandemokraattien joukkoon, Kauppisen ihanne taas oli sisällissodan Mannerheim.


title: Pentti Haanpään tarina

text: Kauppinen ei jatkanut elämäkertaa, mutta hänenkin arkistoistaan Salminen on löytänyt uutta aineistoa, joista osaa hän uskoo Kauppisen tietoisesti salanneen. Kauppinen sai merkittävän osan Haanpään jäämistöä haltuunsa, ja Haanpään tytär vaati sitä myöhemmin itselleen. Kauppinen ei kuitenkaan luovuttanut kaikkea ja ennen kuolemaansa vuonna 2001 hän vei materiaalin Suomalaisen Kirjallisuuden Seuran arkistoon. Myös Haanpään leski Aili Kauppinen piilotteli Haanpään jäämistöä, ja tämä materiaali löytyi 1997. Kaikkea tätä aineistoa Salminen on hyödyntänyt.


title: Pentti Haanpään tarina

text: Teoksen loppuun Salminen on liittänyt luettelon lehdissä julkaistuista Haanpään kirjoituksista ja novelleista. Aineistossa on 305 nimekettä, ja samassa yhteydessä hän mainitsee Haanpään kirjoittaneen uransa aikana 350 novellia, joista osaa ei ole julkaistu kirjoissa. Tuorein novellikokoelma on Salmisen toimittama "Ilmeitä isänmaan kasvoilla", joka Haanpäällä oli valmiina jo vuonna 1933. Samannimisen kokoelman tosin Eino Kauppinen julkaisi Haanpään ensimmäisten koottujen ensimmäisessä osassa, mutta sen sisältö on Kauppisen valitsema.


title: Pentti Haanpään tarina

text: Useissa kritiikeissä Salmisen teos on otettu ilahtuneena vastaan: ”nautittavaa luettavaa” (Aki Alanko, Savon Sanomat), ”kirja on kirjoitettu subjektiivisesti, sujuvasti, hauskasti ja jopa ironisesti, ja avoimen poleemisesti kantaa ottaen.” (Kaisa Kurikka, Turun Sanomat), ”Urakka olisi pitänyt tehdä ajat sitten −−. Tarkat tiedot novellien ja kertomusten julkaisusta ajankohtineen antavat uuden kuvan Haanpään maailmankatsomuksesta ja yhteyksistä.” (Kari Sallamaa, Kaleva), ”Pentti Haanpää on lopultakin saanut elämäkertansa.” (Jarmo Uusi-Rintakoski, Kodin Pellervo), ”Mielenkiintoisin kirja, jonka olen tänä syksynä saanut – – käsiini” (Suonna Kononen, Karjalainen) ”Salminen on −− tehnyt suurtyön” (Erkki Tuomioja)


title: Pentti Haanpään tarina

text: Kriittisesti teokseen suhtautuu Helsingin Sanomien arviossaan Vesa Karonen, joka on itsekin kirjoittanut aiemmin Haanpäästä ("Haanpään elämä", SKS 1985). Hänen mukaansa Salminen moittii aiempia kirjoittajia ”usein vääristellenkin”, eikä hän pidä Salmisen subjektiiviseksi ja hauskaksi luonnehditusta kirjoitustyylistä vaan leimaa sen itsekehuksi ja paheksuu Salmisen työntäytyvän tarinan päähenkilöksi. Jarmo Uusi-Rintakoski tulkitsee saman kirjoittamiseksi minä-muodossa. Hän näkee, että kun Salminen sijoittaa itsensä Haanpään tarinan sisään ja ”kirjoittaa auki koko työprosessin eli ne merkilliset käänteet ja paljastukset joita siihen on liittynyt”, ”kyseessä on − − kaksi tarinaa: on tarina Haanpäästä, ja on tarina Haanpään tarinan kokoamisesta”.


title: Pentti Haanpään tarina

text: Salminen lähetti Helsingin Sanomille Karosen arvioon kommentin, jossa hän muun muassa mainitsi työtä aloittaessaan pyytäneensä tapaamista niin Karoselta kuin muiltakin Haanpää-tutkijoilta. Kun Karonen kieltäytyi jyrkästi, Salminen jätti muutkin tutkijat sivuun ja keskittyi itse selvittämään asioita.


title: Intian Grand Prix 2013

text: Intian Grand Prix 2013 (virallisesti 2013 Formula 1 Airtel Indian Grand Prix) oli Formula 1 -kauden 16. osakilpailu, joka ajettiin 27. lokakuuta 2013 New Delhin kaupungissa Buddh International Circuitin moottoriradalla Intiassa. Radan pituus on 5,125 kilometriä ja kilpailussa ajettiin 60 kierrosta.


title: Intian Grand Prix 2013

text: Kilpailun voitti paalupaikalta lähtenyt Sebastian Vettel, joka varmisti samalla myös neljännen maailmanmestaruutensa. Red Bull varmisti myös samalla neljännen valmistajien mestaruuden.


title: Intian Grand Prix 2013

text: Force Indian kolmoskuljettaja James Calado ajoi perjantain ensimmäisissä vapaissa harjoituksissa Paul di Restan tilalla.


title: Hello Venus

text: Hello Venus () on eteläkorealainen vuonna 2012 debyyttinsä tehnyt tyttöbändi. Yhtye aloitti Tricell Media -levymerkillä, joka oli Pledis Entertainment- ja Fantagio-levymerkkien yhteisyritys. Se julkaisi kolme singleä ja yhden täyspitkän livealbumin ennen yhteistyön lopettamista 2014, jonka jälkeen Yoonjo ja Yoo Ara erosivat yhtyeestä ja heidän tilalle yhtyeeseen liittyivät Seoyoung ja Yeoreum. Samalla yhtye siirtyi Fantagion alaisuuteen.


title: Hello Venus

text: Yhtyeen jäsenet ovat:


title: Georg Johan Maijdel

text: Georg Johan Maijdel, myös Maijdell tai Maidel (1648 – 1709 Tallinna, haudattu 12. kesäkuuta 1709) oli suomalainen kenraali.


title: Georg Johan Maijdel

text: Maijdelin vanhemmat olivat majuri Otto Johan Maijdel ja Anna Maria von Offen. Hän tuli vänrikiksi Turun ratsurykmenttiin 1622, palveli Alankomaissa olleissa espanjalaisissa joukoissa 1655-1675 ja kunnostautui Ruotsiin palattuaan Skoonen sodassa. Vuonna 1686 hänestä tuli eversti ja Hämeen jalkaväkirykmentin komentaja. Katovuonna 1696 hän toimi Uudenmaan ja Hämeen läänin maaherrana. Maijdel korotetiin vapaaherraksi 1693 ja kenraalimajuriksi 1700. Suuren Pohjan sodan sytyttyä Maijdel johti suomalaisjoukot Riikaan ja kunnostautui toukokuussa 1700 Jungfernhofin taistelussa, kun saksilaiset lyötiin. Narvan taistelussa hän komensi yhtä vasemman siiven osastoa. Vuonna 1703 Maijdel ylennettiin kenraaliluutnantiksi ja lähetettiin Suomeen ylipäälliköksi karkottamaan venäläisiä Inkerinmaalta. Vuonna 1706 hän toimi Viipurin puolustuksen tukena venäläisiä piiritysjoukkoja vastaan. Kenraaliksi hänet ylennettiin samana vuonna, mutta erotettiin ylipäällikyydestä 1707 Georg Lybeckerin toiminnan seurauksena. Maijdel muutti tiluksilleen Viroon, missä kuoli, ennen kuin venäläiset valtasivat maan.


title: Georg Johan Maijdel

text: Maijdelin ensimmäinen puoliso vuodesta 1680 oli Hedvig Helena von Taube (k. 1690) ja toinen laamanni, kreivi Fredrik Stenbockin leski Helena Creutz (k. 1730).


title: Nobuyuki Tsujii

text: Nobuyuki Tsujii ( s. 13. syyskuuta 1988), yleisesti tunnettu myös lempinimellä Nobu, on japanilainen pianisti ja säveltäjä.


title: Nobuyuki Tsujii

text: Nobuyuki Tsujii on ollut syntymästä asti sokea, mutta alkoi jo kaksivuotiaana opetella pianonsoittoa ja hän piti ensimmäisen konserttinsa ammattilaisorkesterin kanssa jo kymmenenvuotiaana. Kuuluisuuteen Tsujii nousi vuonna 2009 voittamalla jaetun pääpalkinnon arvostetussa Van Cliburnin kansainvälisessä pianokilpailussa. Tämän jälkeen hänen levyjään myytiin nopeasti satojatuhansia kappaleita.


title: Nobuyuki Tsujii

text: Nobuyuki Tsujii on nuoresta iästään huolimatta jo kiertänyt esiintymässä eri puolilla maailmaa ja säveltänyt myös musiikkia elokuviin.


title: Nobuyuki Tsujii

text: Artistin tuotanto Avex-Classics levy-yhtiölle


title: Indoksyyli

text: Indoksyyli eli 3-hydroksi-indoli (CHNO) on heterosyklinen aromaattinen yhdiste ja indolin johdannainen. Indoksyyli on oksindolin isomeeri.


title: Indoksyyli

text: Huoneenlämpötilassa indoksyyli on keltaista kiteistä ainetta, joka liukenee hyvin veteen ja orgaanisiin liuottimiin. Vesiliuoksilla on tyypillinen vihertävänkeltainen fluoresenssi. Yhdisteellä on kaksi tautomerista muotoa enoli- ja ketomuodot. Näistä ketomuoto on stabiilimpi ja tasapainotilassa suurin osa indoksyylistä on ketomuodossa. Indoksyyli on reaktiivinen yhdiste ja hapettuu emäksisissä olosuhteissa helposti indigoksi.


title: Indoksyyli

text: Indoksyyli valmistetaan synteettisesti antraniilihaposta. Ensimmäisessä vaiheessa antraniilihappo reagoi kloorietikkahapon tai jonkin muun halogeenietikkahapon kanssa. Tämä alkylaatiotuote dekarboksyloidaan emäksen, kuten natriumhydroksidin tai natriumasetaatin avulla. Natriumasetaattia käytettäessä muodostuu indoksyyliasetaattiesteri, joka hydrolysoituu helposti.


title: Indoksyyli

text: Luonnossa indoksyyli muodostaa glukoosin kanssa indikaaniksi kutsutun glykosidin Indigon valmistuksessa indikaani hydrolysoituu indoksyyliksi ja glukoosiksi. Tämän jälkeen reaktiossa muodostuu indoksyyliradikaaleja, jotka dimerisoituvat värittömäksi leukoindigoksi, jonka ilman happi hapettaa indigoksi. Osa indoksyylistä hapettuu näissä olosuhteissa isatiiniksi ja reagoi isatiinin kanssa muodostaen punaista indirubiinia.


title: Han Sung-hee

text: Han Sung-hee (s. 13. marraskuuta 1990 Soul) on eteläkorealainen tennispelaaja. Parhaimmillaan hän on ollut kaksinpelissä WTA-listan sijalla 256 heinäkuussa 2012. Hän on voittanut kaksi ITF-turnausta nelinpelissä.


title: Yhdysvaltain Grand Prix 2013

text: Yhdysvaltain Grand Prix 2013 (virallisesti 2013 Formula 1 United States Grand Prix) oli Formula 1 -kauden 2013 18. ja samalla kauden toiseksi viimeinen osakilpailu, joka ajettiin 17. marraskuuta 2013 Circuit of the Americasin moottoriradalla, Texasin pääkaupungissa Austinissa. Radan on suunnittellut saksalainen Hermann Tilke. Radalla on pituutta 5,513 kilometriä ja kilpailussa ajettiin 56 kierrosta.


title: Yhdysvaltain Grand Prix 2013

text: Perjantain ensimmäisissa vapaissa harjoituksissa nopeinta vauhtia piti yllä Ferrarin Fernando Alonso ajalla 1.38,343. Harjoitusten alku viivästyi ensin 40 minuuttia, koska sumu oli niin kova, ettei lääkintähelikopteri päässyt tulemaan rata-alueelle. Harjoitukset saatiin käyntiin kuitenkin ilman lääkintähelikopteria, mutta tuomaristo keskeytti harjoitukset punaisella lipulla 15 minuuttia myöhemmin, kun kisajärjestäjien mukaan helikopterin kanssa oli ongelmia.


title: Yhdysvaltain Grand Prix 2013

text: Toro Rosson kolmoskuljettaja Daniil Kvjat ajoi harjoitukset Jean-Éric Vergnen tilalla, Caterhamin Alexander Rossi ajoi Giedo van der Garden tilalla ja Marussian Rodolfo González ajoi Jules Bianchin tilalla.Kilpailun voitti Red Bullin Sebastian Vettel. Toiseksi sijoittui Lotuksen Romain Grosjean ja kolmanneksi Red Bullin Mark Webber.


title: Yhdysvaltain Grand Prix 2013

text: Red Bullin voitettua valmistajan palkinnon otti palkintorokkeella vastaan Matt Cadieux. Kuljettajien haastattelut suoritti palkintokorokkeella entinen Formula 1 -kuljettaja Mario Andretti.


title: Lee Ye-ra

text: Lee Ye-ra (s. 14. syyskuuta 1987 Kangwŏn) on eteläkorealainen tennispelaaja. Parhaimmillaan hän on ollut kaksinpelissä WTA-listan sijalla 178 syyskuussa 2008. Hän on voittanut urallaan kahdeksan ITF-turnausta kaksinpelissä ja viisi nelinpelissä.


title: Brasilian Grand Prix 2013

text: Brasilian Grand Prix 2013 (virallisesti Formula 1 Grande Prêmio Petrobras do Brasil 2013) oli Formula 1 -kauden 2013 19. ja viimeinen osakilpailu, joka ajettiin 24. marraskuuta 2013 Interlagosin moottoriradalla São Paulossa Brasiliassa.


title: Brasilian Grand Prix 2013

text: Force Indian kolmokuljettaja James Calado pääsi ajamaan perjantain ensimmäiset vapaat harjoitukset Paul di Restan tilalla. Toro Rosson kolmoskuljettaja Daniil Kvjat ajoi Daniel Ricciardon tilalla ja Marussian Rodolfo González ajoi Max Chiltonin tilalla.


title: Jang Su-jeong

text: Jang Su-jeong (s. 13. maaliskuuta 1995 Soul) on eteläkorealainen tennispelaaja. Parhaimmillaan hän on ollut kaksinpelissä WTA-listan sijalla 400 toukokuussa 2012. Hän on voittanut urallaan yhden ITF-turnauksen nelinpelissä.


title: Jang Su-jeong

text: Jang pelasi WTA-turnauksen pääsarjassa ensimmäisen kerran syyskuussa 2013 Soulin turnauksessa, jossa hän eteni puolivälieriin voittamalla Klára Zakopalován ja Ons Jabeurin.


title: Cho Yoon-jeong

text: Cho Yoon-jeong (s. 2. huhtikuuta 1979 Andong) on eteläkorealainen tennispelaaja. Parhaimmillaan hän oli kaksinpelissä WTA-listan sijalla 45 kesäkuussa 2003 ja nelinpelissä sijalla 98 syyskuussa 2003. Hän voitti urallaan yhden WTA-turnauksen nelinpelissä.


title: Cho Yoon-jeong

text: Grand Slam -turnauksissa hän pääsi parhaimmillaan kolmannelle kierrokselle Yhdysvaltain avoimissa vuosina 2002 ja 2005.


title: Lammin Linnamäki

text: Linnamäki on Kanta-Hämeessä Hämeenlinnan Lammilla Oitenkylässä sijaitseva mahdollinen rautakautinen linnamäki.


title: Lammin Linnamäki

text: Mahdollinen muinaislinna sijaitsee Pääjärven Pappilanlahdesta 400 metriä pohjoiseen ja Biologiselta asemalta, joka on entinen pappila, 300 metriä itäkoilliseen. Korkealla metsäisellä mäellä, joka kohoaa 70 metriä järvenpinnan yläpuolelle, on kalliolaki, jonka itäpuolta kiertää jyrkänne. Kalliolla on kokoa 20×30 metriä ja korkeutta 10–15 metriä. Jyrkänteet ovat lähes pystysuoria tai louhikkoisia. Kallion loivat rinteet sijaitsevat kaakon puolella, mistä johtaa huipulle polku. Mitään jälkiä puolustusvarustuksista tai niiden mahdollisista jäänteistä ei ole löydetty.


title: Lammin Linnamäki

text: Selviä muinaislinnoille tyypillisiä kivivalleja ei Linnamäellä esiinny. Paikalla on kuitenkin mahdollisesti muuriin liittyvää kiveystä, ja vuoren rinteet vaikuttavat paikoitellen ihmiskäsin jyrkennetyiltä. Kaikkiaan linnavuoren rinteet ovat luonnostaan hyvin jyrkät. Sisällissodan aikaan 1918 linnavuoren esihistoriallisia rakenteita tuhoutui, kun alueelle kaivettiin puolustusvarustuksia.


title: Lammin Linnamäki

text: Linnanmäkeä on kaivanut arkeologisesti vain Jouko Voionmaa vuosina 1947–1949, kun muut ovat tutkineet sitä pintapuolisesti vuosina 1885, 1887, 1888 ja 1896 (Hjalmar Appelgren), 1935–1936 (Jouko Voionmaa) sekä 1984 (Jyri Saukkonen). Kaivauksissa paljastui hirsirakennusten jäänteitä ja yksi esinelöytö, joka oli viikinkiajalle ajoittuva soljen katkelma.


title: Lammin Linnamäki

text: Hjalmar Appelgren kirjoittaa vuonna 1891, että "Eräs korkea Linnamäki mainitaan vuonna 1435 ja 1462 olleen yhtenä Pappilan tiluksien rajapaikkana".


title: Narvan linna

text: Narvan linna, joka tunnetaan myös nimellä Hermannin linna on Virossa Narvan kaupungissa sijaitseva keskiaikainen linnoitus. Narvanjoen rannalla sijaitsevan linnan perustivat tanskalaiset vuonna 1256, ensimmäinen kivirakenteinen linna paikalle valmistui 1300-luvun alussa.


title: Narvan linna

text: Vuonna 1346 Narvan linna siirtyi Saksalaiseen ritarikuntaan kuuluneen Liiviläisen ritarikunnan haltuun. Linnoituksen ympärille syntynyt asutus oli saanut kaupunkioikeudet vuotta aikaisemmin. Venäjän suurituhtinas Iivana III rakennutti Hermannin linnaa vastapäätä Narvanjoen venäjänpuoleiselle rannalle Ivangorodin linnoituksen vuonna 1492.


title: Narvan linna

text: Vaikka Narvan linnaa mainostetaan Viron parhaiten säilyneenä linnana, sitä ei hyväksytty Unescon maailmanperintökohde -listalle, koska se rakennettiin uudelleen neuvostoaikana, eikä se ole riittävästi alkuperäisen linnan kaltainen.


title: A Light That Never Comes

text: A Light That Never Comes on Linkin Parkin 29. lokakuuta 2013 julkaistun, "Recharged"-nimisen remix-albumin ensimmäinen single, joka julkaistiin 11. lokakuuta 2013. Yhtye teki kappaleen yhdessä Steve Aokin kanssa.


title: Lentopallon maailmanliiga 2013

text: Lentopallon maailmanliigassa pelasi kaudella 2013 kahdeksantoista joukkuetta. Alkusarja pelattiin kolmessa lohkossa siten, että maailmanrankingin 12 parasta joukkuetta jaettiin A ja B lohkoon, ja rankingissa heikommin sijoittuneet pelasivat C-lohkossa. Argentiinassa pelattuun lopputurnaukseen selvisi isäntäjoukkueen lisäksi kaksi parasta lohkoista A ja B sekä C-lohkon voittaja.


title: Lentopallon maailmanliiga 2013

text: Karsintaa ei suoriteta. Vuoden 2014 maailmanliigaan kelpuutettiin 28 joukkuetta, jotka jaetaan tasollisesti kolmeen ryhmään, ja kukin ryhmä 2-3 lohkoon, jokaisessa lohkossa pelaa neljä joukkuetta.


title: Lentopallon maailmanliiga 2013

text: Suomen joukkue lentopallon Maailmanliigassa 2013


title: Elämän kuva

text: Elämän kuva on V.S. Naipaulin romaani, joka kertoo intialaissyntyisen Willie Chandranin identiteetin kehittymisestä.


title: Elämän kuva

text: Intialaisen Willien isä on ylhäistä kastia joka kapinoi isäänsä vastaan tietämättä tarkemmin mitä haluaa, äiti alhaissyntyinen vallankumouksellinen. Willie itse kokee identiteettinsä olevan hukassa. Willie muuttaa Iso-Britanniaan opiskelemaan, jossa hän huomaa voivansa keksiä koko minuutensa uudelleen, sillä länsimaissa suvulle ei aseteta samanlaista painoa kuin Intian kastijärjestelmässä. Silti Willie tuntee itsensä yhä ulkopuoliseksi. Lopulta Willie tapaa toisen yhtä ulkopuolisen, portugalilais-afrikkalaisen Anan, ja muuttaa hänen kanssaan Afrikkaan.


title: Hassinen (Kokkola)

text: Hassinen (ruots. Hassis) on kylä Kokkolassa, noin 20 kilometriä kaupungin keskustasta. Hassisella asuu noin 50 asukasta, joista enemmistö on ruotsinkielisiä. Naapurikyliä ovat mm. Lahnakoski, Kotkamaa, Kourujärvi, Herronen (Kälviä) ja Jolkka (Alaveteli).


title: Harlekiini (Nino Franchinan muotokuva)

text: Harlekiini (Nino Franchinan muotokuva) on italialaisen taiteilijan Gino Severinin öljyvärimaalaus kankaalle vuodelta 1938. Maalaus on kooltaan 116×84 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Harlekiini (Nino Franchinan muotokuva)

text: Gino Severini maalasi useita harlekiinitöitä. Muotokuvan valmistumisen aikaan Severini työskenteli teatterissa puvustajana ja lavastajana, mutta samalla hän sai myös monumentaalisia seinämaalaustilauksia. Hän oli palannut Italiaan 1930- luvun puolivälin jälkeen ja oli saanut täällä virallista tunnustusta. Severini oli ollut jo lapsena kiinnostunut Commedia dellárte -näytelmän henkilöhahmoista ja etenkin puetut ja naamioidut henkilöt olivat hänestä kiinnostavia. Gino Severinin maalauksista on sanottu, että niitä pitää koossa vihertävän siniharmaa yleissävy. Hän ammensi perinteestä, klassismista. Harlekiinin käsiin hän on tässä maalauksessa maalannut klarinetin tapaisen puupuhaltimen ja pöydälle mustan naamion, savukerasian ja esitteen. Muotokuvassa näkyvä taustan laskosverho esiintyy useissakin Severinin asetelma- ja muotokuvamaalauksissa.


title: Harlekiini (Nino Franchinan muotokuva)

text: Tämä Gino Severinin "Harlekiini" oli esillä näyttelyssä Roomassa, josta Jalo Shtola hankki sen suoraan. Sihtolan perheen nuorta polvea oli silloin siellä asumassa, ja poikansa, Risto Sihtolan, innostamana Sihtola pyysi tekemään hintatiedusteluja maalauksesta. Ostotehtävän sai Suomen Italian suurlähetystössä lähetystöavustajana toiminut Olavi Saikku. Sihtolat pitivät maalausta usein esillä kodissaan.


title: Serge Gnabry

text: Serge Gnabry (s. 14. heinäkuuta 1995 Stuttgart, Saksa) on saksalainen jalkapalloilija, joka pelaa Bundesliigan FC Bayern Münchenissä. Hän on pelipaikaltaan hyökkäävä keskikenttäpelaaja tai laitalinkki.


title: Serge Gnabry

text: Gnabry on VfB Stuttgartin kasvatti, josta siirtyi vuonna 2011 Arsenalin junioriakatemiaan. Hän oli tehnyt joukkueen kanssa edellisvuonna 100 000 punnan sopimuksen, mutta siirto lykkäytyi, koska Gnabry ei ollut täyttänyt 16.


title: Serge Gnabry

text: Gnabry pelasi Arsenalin edustusjoukkueessa yhteensä 18 ottelua, joista kymmenen Englannin Valioliigassa. Syksyllä 2015 hän oli lainapelaajana valioliigaseura West Bromwich Albionissa, ja elokuussa 2016 hän siirtyi Saksan Bundesliigan Werder Bremeniin.


title: Serge Gnabry

text: Gnabry kuului hopeaa voittaneeseen Saksan joukkueeseen kesäolympialaisten 2016 jalkapalloturnauksessa. Hän teki turnauksessa kuusi maalia ja sijoittui näin sen maalipörssin jaetulle kärkipaikalle.


title: Serge Gnabry

text: Kaudeksi 2017–2018 Gnabry siirtyy Bremenistä noin 8 miljoonalla eurolla Saksalaisjätti Bayern Müncheniin. Hän ehti pelata Bremenissä vain yhden kauden tehden 11 maalia ja ollen joukkueensa toiseksi paras maalintekijä.


title: Seurat (Mario Sironi)

text: Seurat on italialaisen Mario Sironin öljyvärimaalaus kankaalle vuodelta 1932. Kooltaan tämä työ on 90×135 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Seurat (Mario Sironi)

text: Roomassa kasvaneen Mario Sironin tyyli oli kehittynyt jo 1920-luvulla monumentalisoivaan kubo-klassismiin. Hän oli opiskellut Roomassa, Milanossa ja Pariisissa ja oli mukana useissakin futuristien näyttelyissä 1920-luvun alkuun saakka. Tässä ekspressiivisessä "Seurat"-maalauksessa viisi ihmistä on polvillaan ja jotkut heistä kuin toisiaan tukien pitävät käsiään toistensa hartialla ja vatsalla. Maalauksessa on tumma ruskea yleisilme. 1930- luvulla Sironi maalasi eniten kuitenkin seinämaalauksia.


title: Seurat (Mario Sironi)

text: Mario Sironi teki pidempään yhteistyötä fasistihallinnon kanssa. Tämä johti siihen, että sodan jälkeen hän eristäytyi taidemaailmasta, ja palasi taulumaalaamiseen kokonaan.


title: Iosif Lanhbard

text: Iosif Lanhbard eli Iosif Langbard (, ; 18. tammikuuta 1882 Bielsk Podlaski, Hrodnan kuvernementti, Venäjän keisarikunta, nykyisin osa Puolaa – 3. tammikuuta 1951 Leningrad) oli valkovenäläinen arkkitehti ja Leningradin taideakatemian professori. Hänet tunnetaan erityisesti 1930-luvulta peräisin olevien monumentaalisisten, Valko-Venäjän pääkaupunki Minskissä sijaitsevien rakennusten suunnittelijana. Monet näistä rakennuksista säästyi vakavalta tuholta toisessa maailmansodassa, vaikka suuri osa kaupunkia vaurioitui tuolloin perinpohjaisesti.


title: Iosif Lanhbard

text: Tunnetuimpia Iosif Lanhbardin suunnittelemia rakennuksia tai muistomerkkejä ovat esimerkiksi :


title: Saksan 25. panssaridivisioona

text: 25. panssaridivisioona () oli toukokuussa 1941 perustettu Saksan maavoimienn panssariyhtymä toisessa maailmansodassa.


title: Saksan 25. panssaridivisioona

text: Reininmaan ja Westfalian 25. panssaridivisioona perustettiin Norjassa iskuosasto Oslona 15. toukokuuta 1941. Osaston tehtävänä oli olla kärkenä mahdollisessa hyökkäyksessä Ruotsiin. Koska tehtävän ei katsottu vaativan täyttä panssaridivisioonaa osasto oli pahoin vajaavahvuinen sisältäen kolmipataljoonaisen 146. kiväärirykmentin, 514. panssarintorjuntakomppanian sisältäneen 214. panssaripataljoonan ja neljällä 100 millimetrin kanuunalla varustetun 91. motorisoidun patterin. Taisteluiden jatkuessa itärintamalla osasto nimettiin 25. panssaridivisioonaksi 25. helmikuuta 1942, mutta sen vahvuutta ei lisätty. Divisioonan esikunta muodostettiin divisioonan uudessa sijoituspaikassa Eberwaldessa 27. helmikuuta ja se siirrettiin Osloon 5. maaliskuuta. Kivääriyksiköt nimettiin panssarikrenatööriyksiköiksi 5. heinäkuuta ja 91. patterista muodostettiin 91. kenttätykistöpatteristo 7. heinäkuuta.


title: Saksan 25. panssaridivisioona

text: 146. rykmentin III pataljoonasta muodostettiin lokakuussa 87. moottoripyöräpataljoona ja 87. viestipataljoona perustettiin Kölnissä 1. marraskuuta ja 193. krenatoorirykmentin II pataljoona liitettiin 146. rykmenttiin III pataljoonana. Joulukuussa 214. panssaripataljoona nimettiin 9. panssarirykmentin I pataljoonaksi ja 40. erillinen panssaripataljoona liitettiin divisioonaan 9. panssarirykmentin II pataljoonaksi. Tammikuussa 1943 perustettiin 9. panssarirykmentin esikunta ja maaliskuussa perustettiin 87. panssarintorjuntapataljoona. Moottorpyötäpataljoona muutettiin 7. huhtikuuta 25. panssaritiedustelupataljoonaksi. Divisioonaan liitettiin 15. toukokuuta 147. panssarikrenatöörirykmentti, johon alun perin kuului ainoastaan esikunta ja yksi pataljoona (aiempi III/146. panssarikrenatöörirykmentti). Toukokuun lopulla divisioonaan liitettiin 91. panssaritykistöpatteristo (91. kenttätykistöpatteristo) ja uudet Wehrkeis XI:n perustamat II ja III patteristo.


title: Saksan 25. panssaridivisioona

text: Divisioona sai tulikasteensa 28. helmikuuta 1943 sen kohdatessa Norjan vastarintaliikkeen lähellä Rjukania. Elokuun lopulla divisioona siirrettiin laivoilla Oslosta Kööpenhaminaan ja 28. elokuuta se osallistui operaatio Tivoliausflugiin eli Tanskan armeijan aseistariisumiseen. Divisioonalta jäi Norjaan 9. panssaritykistörykmentin I patteristo, josta muodostettiin panssaripataljoona Norja ja edelleen panssaridivisioona Norja. Hieman myöhemmin divisioonaan liitettiin 279. ilmatorjuntapatteristo.


title: Saksan 25. panssaridivisioona

text: Divisioonankomentajina olivat:


title: Amblin Entertainment

text: Amblin Entertainment on yhdysvaltalainen elokuva- ja televisiotuotantoyhtiö. Sen on perustanut vuonna 1981 ohjaaja ja tuottaja Steven Spielberg yhdessä tuottajien Kathleen Kennedy ja Frank Marshall kanssa.


title: Amblin Entertainment

text: Yrityksestä omistaa vähemmistöosuuden kiinalaisen Alibaban perustaja Jack Ma.


title: Bangor, luonnos

text: Bangor, luonnos on unkarilaisen Victor Vasarelyn litografiatyö vuosilta 1950-1951. Kooltaan se on 27,5×20,2 cm (lehti 38×28 cm) ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Bangor, luonnos

text: Vasarely aloitti taideopintonsa Budapestissa, mutta hän muutti Ranskaan 1930- luvulla. Varsinkin 1960- luvulla hän kiinnostui illuusion luomisesta abstraktisessa taiteessa. Hänestä tuli op-taiteen johtava nimi Euroopassa.


title: Malborkin linna

text: Malborkin linna (, ) on saksalaisen ritarikunnan rakennuttama linna Malborkissa, Puolassa.


title: Malborkin linna

text: Saksalainen ritarikunta oli tullut auttamaan puolalaisia käännyttämään Puolan pohjoispuolella asuvia muinaispreussilaisia kristinuskoon. Ritarikunta sai jalansijaa 1230-luvulla raja-alueelta ja suurmestari Hermann von Salza Pyhän saksalais-roomalaisen keisarikunnan keisarilta Fredrik II:lta luvan ritarikunnan valloittamille maille. Saksalainen ritarikunta rakennutti alueelle useita linnoja, joilla oli sekä poliittinen että uskonnollinen tarkoitus. Yksi merkittävimmistä oli Malborkin linna, jonka rakennustyöt alkoivat 1270-luvulla. Sen merkitys kasvoi entisestään, kun suurmestarin asemapaikka siirrettiin sinne Venetsiasta vuonna 1309. Alkuperäisestä esilinnasta tuli tällöin suurmestarin asunto ja alueen lounaiskulmaan rakennettiin suurmestarin palatsi.


title: Malborkin linna

text: Puolalaiset valtasivat linnan kesäkuussa 1457 kolmetoistavuotisen sodan aikana. Puolan hallussa se säilyi noin kolmen vuosisataa, eikä siihen tehty tuona aikana juurikaan muutoksia. Sitä käytettiin hallintokeskuksena, asevarastona ja väliaikaisesti kuninkaan asuinpaikkana. Linna kärsi hieman kolmikymmenvuotisen sodan, Pohjan sodan ja suuren Pohjan sodan aikana. Enemmän vahinkoa teki toukokuussa 1644 tapahtunut päälinnan kattopalo, jossa keskiaikaiset galleriat tuhoutuivat. Ne kuitenkin rakennettiin pian uudelleen, tosin barokkityylillä.


title: Malborkin linna

text: Puolan ensimmäisessä jaossa 1772 Malbork siirtyi Preussin kuningaskunnalle, joka alkoi käyttää sitä kasarmina. Linnaan tehtiin vuosien 1799–1803 useita välinpitämättömiä muutoksia. Keskilinnan suurta ruokasalia alettiin esimerkiksi käyttää hevosharjoituksiin. Samaan aikaan kuitenkin esitettiin huolta historiallisen linnan kunnosta. Merkittävän vaikutuksen teki nuori runoilija Max von Schenkendorf, joka kirjoitti 1803 sanomalehtiartikkelin, jossa hän protestoi voimakkaasti linnan tuhoamista. Julkisen paineen alla Preussin kuningas antoi ediktin, jossa hän tunnusti linnan historiallisen arvon ja sen suojelun tarpeen.


title: Malborkin linna

text: Entisöintityöt aloitettiin 1817, ja ne kestivät vuosisadan puoliväliin asti. Niitä toteutti insinööri Carl Gersdorff arkkitehti Karl Friedrich Schinkelin alaisuudessa. He vastasivat erityisesti suurmestarin palatsin laajoista entisöinneistä. Vuosisadan lopulla entisöintiä jatkettiin Conrad Steinbrechtin johdolla. Hän toteutti huomattavan pikkutarkkaa työtä ja piti kaikista korjauksistaan tarkkaa päiväkirjaa. Steinbrecht työskenteli linnassa 40 vuoden ajan kuolemaansa 1923 asti. Hänen työtään jatkoi vuoteen 1939 Bernard Schmid.


title: Malborkin linna

text: Linna ja koko Malborkin kaupunki kärsi pahoin toisen maailmansodan loppuvaiheessa. Saksalaisten ja neuvostoliittolaisten taisteluissa vuonna 1945 noin 80 prosenttia Malborkin vanhastakaupungista tuhoutui. Seitsemän viikkoa kestäneen pommituksen aikana myös noin puolet linnasta kärsi vakavia vaurioita.


title: Malborkin linna

text: Linna palasi sodan jälkeen Puolalle, mutta sen korjaustyöt pääsivät poliittisten syiden ja rahojen puutten takia kunnolla käyntiin vasta 1950-luvun lopulla. Linna siirtyi vuoden 1961 alussa linnamuseolla, joka vastaa linnasta suoraan kulttuuri- ja kansallisen perinnön ministeriölle. Korjaustyöt alkoivat (1945–1970) vaurioituneiden rakennelmien ja kattojen korjaamiselle ja jatkuivat (1970–2000) sisätilojen ja muurien konservoinnilla sekä museonäyttelyiden kehittämisellä. Luostarikirkkoa ja kappeleita on korjattu 2000-luvun alussa.


title: Cat Island

text: Cat Island on yksi Bahaman suurimmista saarista. Saarella on myös saarivaltion korkein kohta, Mount Alvernia.


title: Cat Island

text: Erään teorian mukaan saari on saanut nimensä englantilaisen merirosvon Arthur Cattin mukaan. Toisen tarinan mukaan saarella oli valtava määrä espanjalaisten vapauttamia kissoja kun englantilaiset saapuivat saarelle ensimmäistä kertaa. Espanjalaiset orjuuttivat Bahaman alkuperäisväestön ja siirsivät heidät siirtokuntiinsa Etelä-Amerikkaan. Cat Island asutettiin uudelleen 1783 kun lojalistit pakenivat Amerikan vapaussotaa saarelle. He toivat mukanaan puuvillaplantaasit ja orjat. Plantaasit hävisivät 1800-luvun aikana, mutta asutus säilyi saarella. Vuonna 1939 brittiläinen fransiskaanimunkki John Hawes perusti saaren korkeimmalle kohdalle luostarin, joka on olemassa edelleen.


title: Cat Island

text: Cat Island muodostaa oman hallintoalueensa, johon kuuluu myös lähisaari Little San Salvador. Hallintoalueen keskus on Cat Islandin suurin väestökeskus Arthur's Town.


title: Kokoro (romaani)

text: Kokoro on Sōseki Natsumen romaani, jossa nuori japanilainen opiskelija tutustuu vanhaan senseihin ja hänen salaisuuteensa.


title: Arasalon linnavuori

text: Arasalon linnavuori on rautakautinen linnavuori, joka sijaitsee entisellä Kyrösjärven saarella Isoröyhiön kylässä Ikaalisissa Pirkanmaalla. Kalliomäki on merkitty nykykarttoihin Linnavuorena, mutta myös Pirunvuoren nimeä käytetään. Viereinen Linnasaari ei ole nimestään huolimatta muinaislinna.


title: Arasalon linnavuori

text: Kallioinen mäki on noin 24 metriä vedenpintaa korkeammalla, ja mäen laki on kooltaan noin 40×70 metriä. Kaikki muut mäen sivustat paitsi kaakkoinen sivu on jyrkkien kallioseinämien suojaamia. Ennen Kyrösjärven vedenpinnan useita laskuja 1800-luvuilla, jolloin vedenpinta aleni yhteensä noin 4,0–4,5 metriä, vesi ulottui lähelle jyrkänteiden juuria. Kaakkoiselle sivustalle oli rakennettu suojavarustus, josta on jäljellä noin 20 metriä pitkä kivinen valli. Vallista erottui linnanportti, jota maanviljelijät olivat leventäneet hakojen kuljettamisen helpottamiseksi. Linnanpiha on ollut epätasaista kallioaluetta, jota ei ollut tasoitettu millään tavalla.


title: Arasalon linnavuori

text: Hjalmar Appelgren suoritti kohteessa arkeologisia kaivauksia vuonna 1891 ja Julius Ailio vuonna 1903. Linnavuoren tutkimusten yhteydessä linnavuorelta on löytynyt kivikautiseen käyttöön viittaavia löytöjä ja rautaukautinen sotakirves. Samalla oli kartoitettu kivivallien jäänteitä ja kuvailtu samanlaisia kivitarhoja kuin Pentin linnavuorella oli löytynyt. Vuonna 1998 Olli Soininen teki paikalle perikunnan pyynnöstä tarkastuskäynnin, jossa linnan tilaa ja sen ympäristöä arvioitiin.


title: Arasalon linnavuori

text: Vuonna 1903 kävi Julius Ailio tutkimassa Arasalon muinaislinnaa ja sen viereistä Talosenlinnaa. Talosenlinna osoittautui paikalla Linnasaareksi, jota erotti Arasalosta noin 50 metriä leveä lahti. Kyrösjärvi oli tuolloin laskettu, ja se oli maaduttanut sekä Linnasaaren että Arasalon Salon saareen kuuluviksi niemiksi. Linnasaari oli vuosia ennen Ailion vierailua kaskettu puuttomaksi, ja Ailio pystyi nopeasti huomaamaan, ettei Linnasaaressa ollut koskaan ollut muinaislinnaa. Sen sijaan Arasalon Pirunvuorella muinaislinnan rakenteita näkyi vielä.


title: Arasalon linnavuori

text: Ailion kaivauksissa poistettiin metsäinen turvekerros linnanportin ympäristöstä ja kahdesta kohdasta mäen laelta. Maa-aines oli moreenia, jossa näkyi kulttuurimaannoksen väriä ja joka tuntui ennestään kaivetulta. Muissa avatuissa kohdissa ei huomattu mitään nuotion pohjia merkittävämpää. Ailio päätteli, ettei linnapihalla ollut asuttu pysyvästi ja että oleskelu oli toisinaan ollut vain lyhytaikaista. Suojavarustuksen kivivalli oli kivisempää linnanportin kummallakin puolella. Pohjoisempana valli muodostui suurista peräkkäisistä kivistä.


title: Alexandre de Merode

text: Alexander Henry Jean Ghislain Guy, prinssi de Merode (24. toukokuuta 1934 Etterbeek, Bryssel – 20. marraskuuta 2002) oli belgialainen Kansainvälisen olympiakomitean (KOK) jäsen ja lääketieteellisen komitean johtaja 33 vuoden ajan.


title: Alexandre de Merode

text:
Prinssi Alexandre de Merode kuuluu sukunsa puolesta vanhaan belgialaiseen ylhäisaatelistoon kuuluvaan de Merode-sukuun.Koulutustaustana oli filosofia- ja lakiopinnot.
de Merode oli KOK:n jäsen vuosina 1964-2002. Kun hänet valittiin KOK:aan, hän korvasi siihen astisen KOK:n belgialaisjäsenen silloisen Belgian prinssi Albertin eli sittemmin kuningas Albert II:n. Alusta alkaen eli Tokion vuoden 1964 kesäkisoista lähtien de Merode oli mukana järjestämässä urheilijoiden mahdollista piristeiden käytön valvontaa. KOK:n lääketieteellinen komitea alkoi käsitellä dopingin torjuntaa ja de Merodesta tuli komitean puheenjohtaja vuonna 1967. Tässä tehtävässä hän oli vuoteen 2000 eli 33 vuotta.


title: Alexandre de Merode

text: Doping-kysymykset nousivat keskeiseksi olympiakisojen puheenaiheeksi erityisesti 1980-luvulla. Vuoden 1988 Soulin kesäkisoissa kiinnijäänyt pikajuoksija Ben Johnson oli ensimmäinen suurnimi. Aiemmista Los Angelesin vuoden 1984 kisoista de Merode sai kritiikkiä, koska kisojen doping-testauksissa oli hämäryyttä, josta häntä aluksi syytettiin.


title: Alexandre de Merode

text: Vuonna 1999 perustettiin uusi dopingin toiminnan eli WADA, World Anti-Doping Agency, joka osaltaan otti KOK:n lääketieteellisen komitean roolia. Tämän vuoksi de Merode luopui komitean puheenjohtajuudesta vuonna 2000.


title: Alexandre de Merode

text: de Merode nousi Samaranchin puheenjohtajakautena KOK:n ytimeen. Hän toimi KOK:n toimeenpanevassa komiteassa vuosina 1980-1990 sekä KOK:n varapuheenjohtajana 1986-1990 ja 1994-1998.


title: Aleksandr Koroljuk

text: Aleksandr Ivanovitš Koroljuk (; s. 15. tammikuuta 1976 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan oikea laitahyökkääjä. Hän edustaa KHL-joukkue Jugra Hanty-Mansijskia. Koroljuk on pelannut suurimman osan urastaan kotimaassaan, mutta hän on pelannut myös NHL:ssä yhteensä 296 runkosarjaottelua tehopistein 62+80=142 ja keräten 140 jäähyminuuttia sekä 34 playoff-ottelua tehopistein 6+8=14 ja keräten 18 jäähyminuuttia. Varsin pieni koko on rajoittanut Koroljukin peliä, mutta hän on tästä huolimatta pelannut varsin röyhkeästi ja on korjannut puutteitaan varsin hyvällä sijoittumisella.


title: Aleksandr Koroljuk

text: Koroljuk on Krylja Sovetovin kasvatti. Hän debytoi seuran miesten joukkueessa 17-vuotiaana Kansainvälisessä liigassa kaudella 1993–1994, jolloin Koroljuk teki 22 runkosarjaottelussa tehot 4+4=8 sekä kolmessa playoff-ottelussa yhden maalin. San Jose Sharks varasi hänet kuudennella kierroksella 141. pelaajana . Kaudella 1994–1995 Koroljuk oli Krylja Sovetovin toiseksi paras maalintekijä ja kolmanneksi paras pistemies. Kaudella 1995–1996 hän voitti koko Kansainvälisen liigan pistepörssin ja jakoi maalipörssin voiton TsSKA Moskovan Valentin Morozovin kanssa tehoilla 30+19=49.


title: Aleksandr Koroljuk

text: Kesken kauden 1996–1997 Koroljuk siirtyi Krylja Sovetovista Pohjois-Amerikkaan IHL-joukkue Manitoba Mooseen. Heinäkuussa 1997 hän teki tulokassopimuksen San Jose Sharksin kanssa. Koroljuk pelasi kauden 1997–1998 suurimmaksi osaksi farmijoukkue Kentucky Thoroughbladesissa, AHL:ssä, mutta hän sai myös NHL:ssä tililleen 19 runkosarjaottelua tehopistein 2+3=5.


title: Aleksandr Koroljuk

text: Varsinaisella NHL-tulokaskaudellaan 1998–1999 Koroljuk teki 55 runkosarjaottelussa tehot 12+18=30 sekä kuudessa playoff-ottelussa tehot 1+3=4. Kausina 2000–2001 ja 2001–2002 hänellä oli erimielisyyksiä Sharksin päävalmentaja Darryl Sutterin kanssa, joka mm. kritisoi Koroljukin puolustusasennetta ja sitoutumista joukkueen pelitapaan. Hän piipahti ensimmäisellä kaudella myös kotimaassaan Ak Bars Kazanin joukkueessa ja jälkimmäisellä kaudella hän pelasi NHL:ssä vain 32 runkosarjaottelua.


title: Aleksandr Koroljuk

text: Kaudeksi 2002–2003 Koroljuk palasi kotimaahansa ja Kazaniin, jonka toiseksi paras pistemies hän oli Sergei Zinovjevin kanssa Jan Bendan jälkeen tehoilla 14+17=31. Kaudeksi 2003–2004 Koroljuk palasi Sharksiin, jonka päävalmentajana aloitti Ron Wilson. Hän teki NHL:n yhden kauden piste-ennätyksensä tehoilla 19+18=37. Kevään 2004 pudotuspeleissä syntyi tehot 5+2=7. Saman vuoden syyskuussa Koroljuk palasi taas kotimaahansa ja siirtyi Venäjän toiseksi korkeimmalle sarjatasolle Vysšaja Ligan Vitjaz Podolskiin vuoksi. Hän voitti kaudella 2004–2005 joukkueen sisäisen piste-, maali- ja syöttöpörssin tehoilla 24+28=52, joilla Koroljuk jakoi koko liigan maalipörssin voiton Metšel Tšeljabinskin Sergei Gomoljakon kanssa. Pistepörssissä hänen edellään oli vain Kazahmys Karagandan Andrei Tarasenko. Helmikuussa 2005 Koroljuk siirtyi kuitenkin sarjatasoa ylemmäs Superliigan Himik Voskresenskiin.


title: Aleksandr Koroljuk

text: Työsulun jälkeen Koroljukin sopimus Sharksin kanssa eteni välimieskäsittelyyn, mutta hän jatkoi kaudella 2005–2006 sopimuserimielisyyksien vuoksi uraansa kuitenkin edellisenä keväänä Superliigaan nousseessa Vitjaz Podolskissa. Koroljuk voitti joukkueen sisäisen piste- ja maalipörssin tehoilla 19+15=34.


title: Aleksandr Koroljuk

text: Lokakuussa 2006 Sharks kauppasi Koroljukin ja Jim Faheyn New Jersey Devilsiin vaihdossa Vladimir Malahoviin ja kesän ensimmäisen kierroksen varausvuoroon. Hän jatkoi kaudella 2006–2007 pelejään vielä Vitjaz Podolskissa, kunnes Sharks hankki Koroljukin oikeudet takaisin helmikuussa 2007 ja kauppasi Devilsille saman kesän kolmannen kierroksen varausvuoron. Hän ei kuitenkaan saapunut ajoissa seuran lääkärintarkastukseen, eikä Koroljuk palannut enää NHL:ään. Hän oli Vitjazin paras pistemies ja syöttäjä tehoilla 16+35=51, joilla Koroljuk voitti koko Superliigan syöttöpörssin ja jakoi pistepörssin kuudennen sijan SKA Pietarin Maksim Sušinskin kanssa.


title: Aleksandr Koroljuk

text: Kaudella 2008–2009 Koroljuk jatkoi uraansa Superliigan tilalle perustetussa KHL:ssä ja Atlantin (ent. Himik Voskresensk) joukkueessa. Hän oli tehoilla 21+32=53 joukkueen toiseksi paras pistemies Sergei Mozjakinin jälkeen ja jakoi KHL:n pistepörssin seitsemännen sijan Avangard Omskin Jaromír Jágrin kanssa. Koroljuk valittiin KHL:n tammikuun 2009 kuukauden hyökkääjäksi. Kaudeksi 2009–2010 hän siirtyi SKA Pietariin. Kaudella 2010–2011 Koroljuk jatkoi uraansa Lokomotiv Jaroslavlissa ja kaudella 2011–2012 Neftehimik Nižnekamskissa, jonka varakapteeniksi hän nousi.


title: Aleksandr Koroljuk

text: Kaudeksi 2012–2013 Koroljuk palasi Vitjaz Podolskiin, jonka sisäisen piste- ja maalipörssin hän voitti tehoilla 15+14=29. Koroljuk jakoi myös joukkueen sisäisen tehotilaston voiton Georgi Belousovin kanssa lukemalla +7. Tammikuussa 2013 hän siirtyi kuitenkin loppukaudeksi Metallurg Magnitogorskiin. Kaudeksi 2013–2014 Koroljuk palasi taas Vitjaziin, jonka varakapteeniksi hän nousi. Koroljuk oli tehoilla 7+12=19 joukkueen toiseksi paras pistemies Maksim Afinogenovin jälkeen ja voitti Vitjazin sisäisen tehotilaston lukemalla +7. Hän pelasi kauden aikana myös ssa.


title: Aleksandr Koroljuk

text: Koroljuk palasi lokakuussa 2014 loppukauden 2014–2015 kattavalla sopimuksella Neftehimik Nižnekamskiin, mutta marraskuussa hän siirtyi sieltä Jugra Hanty-Mansijskiin.


title: Aleksandr Koroljuk

text: Koroljuk edusti Venäjää Torinon olympiakisoissa 2006 sekä MM-kilpailuissa vuosina 1997 ja 2001. Hän pelasi myös alle 20-vuotiaiden MM-kilpailuissa vuosina 1995 ja 1996, joista ensimmäinen turnaus päättyi hopeaan ja jälkimmäinen pronssiin. Koroljuk jakoi vuoden 1995 turnauksen maalipörssin voiton Kanadan Éric Dazén kanssa ja Venäjän sisäisen pistepörssin voiton Vadim Šarifjanovin kanssa tehoilla 8+2=10. Hän voitti myös turnauksen jäähypörssin 47 minuutillaan. Koroljuk jakoi myös vuoden 1996 turnauksen maalipörssin voiton viiden muun pelaajan kanssa viidellä osumallaan.


title: Aleksandr Koroljuk

text: Koroljuk pelasi myös alle 18-vuotiaiden EM-kilpailuissa vuonna 1994, jolloin hän voitti Euroopan-mestaruuden.


title: Räätikäsvuori

text: Räätikäsvuori on Satakunnassa Huittisten Sampun kylässä sijaitseva linnavuori.


title: Räätikäsvuori

text: Räätikäsvuori sijaitsee 4,6 kilometriä pohjoiseen Huittisten kirkosta ja se jää valtatien 12 ja yhdystien 12819 väliin. Kokemäenjoelle on matkaa 900 metriä. Vuori on laajahko ja epätasainen kallioalue, jonka sisin laki on muodostanut linnavuoren. Kallion laki kohoaa noin 40 metriä Kokemäenjoen vedenpintaa ja metsässä yli 5 metriä ympäristöään korkeammalle. Vuorella on useita huippuja ja sillä on luontaisesti suojaa antavat jyrkänteet koillis-, kaakkois- ja länsisivuilla. Muilta sivustoilta on löytynyt kolme kivivallin jäännöstä. Etelän loivassa rinteessä sijaitsee 35 metriä pitkä vallimainen jäännös. Sen leveys on kaksi metriä ja korkeus muutama kymmenen senttiä. Loivassa luoteis- ja pohjoisrinteessä sijaitsee noin 25 metriä pitkä kivivalli. Nämä sulkevat sisäänsä linnapihan, joka on 50×70 metriä suuri.


title: Räätikäsvuori

text: Räätikäsvuorella ei ole suoritettu arkeologisia kaivauksia. Sitä on kuitenkin tutkittu pintapuolisesti vuosina 1987 (Unto Salo), 1988 (Jussi-Pekka Taavitsainen), 1997 (Susanna Lehtinen) ja 2001 (Tiina Jäkärä). Vuonna 2001 paikalle kaivettiin kolme koekuoppaa, jotka olivat löydöttömiä.


title: X Factor USA (3. tuotantokausi)

text: X Factor USA on yhdysvaltalainen laulukilpailu, jonka kolmas tuotantokausi esitetään Yhdysvalloissa Fox-kanavalla syksyllä 2013. Ohjelman tuomareina toimivat Simon Cowell, Demi Lovato, Kelly Rowland ja Paulina Rubio. Kilpailun voittaja saa miljoonan dollarin arvoisen levytyssopimuksen. Kausi alkoi Yhdysvalloissa Fox-kanavalla 11. syyskuuta 2013.


title: X Factor USA (3. tuotantokausi)

text: Tuomareina ohjelmassa toimivat edelliskautenakin tuomaroineet Simon Cowell ja Demi Lovato, sekä Destiny's Child -yhtyeen laulaja Kelly Rowland ja Paulina Rubio. Aluksi kilpailussa käydään koelaulut, joiden jälkeen on vuorossa boot camp. Sen jälkeen jokainen tuomari saa valmennettavakseen yhden ryhmän.


title: Kevan Gosper

text: Richard Kevan Gosper (s.19. joulukuuta 1933 Newcastle, Uusi Etelä-Wales, Australia) on australialainen neljännesmaileri ja tämän päivän urheilujohtaja.


title: Kevan Gosper

text: Kevan Gosper saavutti Brittiläisen kansainyhteisön mestaruuden 440 jaardin juoksussa vuoden 1954 mestaruuskisoissa Vancouverissa ja oli mukana pronssille sijoittuneissa joukkueissa 4 × 110 jaardin ja 4 × 440 jaardin viesteissä. Hän oli Melbournen kisoissa 1956 Australian pitkän viestin joukkueen jäsen ja oli voittamassa maalleen hopeamitalia. Samoissa kisoissa hän pääsi 400 metrillä välieriin. Brittiläisen kansainyhteisön kisoissa 1958 hän saavutti pronssia 4 × 110 jaardin viestissä. Vuoden 1960 Rooman kesäolympialaisissa Gosper pääsi 400 metrillä välieriin. Maansa mestaruuden 440 jaardilla Gospar voitti vuosina 1956–1960 ja 220 jaardilla vuonna 1957. Hänen 400 metrin Australian ennätys säilyi maan ennätyksenä aina vuoteen 1971.


title: Kevan Gosper

text: Työuransa Kevan Gosper on tehnyt Australian Shellin johtotehtävissä, toimitusjohtajana ja hallituksen puheenjohtajana, Melbournessa 1980–1993 ja myöhemmin Shellin Tyynenmeren alueen johtajana. Lisäksi hän on toiminut Melbournen kaupungin johtotehtävissä.


title: Kevan Gosper

text: Hän toimi ensin Australian olympiakomitean puheenjohtajana vuosina 1985–1990. Vuoden 2000 Sydneyn kesäolympialaisissa Gosper toimi kisojen järjestelykomitean varapuheenjohtajana.


title: Kevan Gosper

text: Parhaiten Kevan Gosper on tunnettu kansainvälisenä urheilujohtajana. Hänet valittiin Kansainvälisen olympiakomitean jäseneksi vuonna 1977. Hän nousi KOK:n ytimeen vuonna 1986, kun hänet valittiin KOK:n toimeenpanevan komitean jäseneksi. Hän oli siinä tehtävässä 16 vuotta aina vuoteen 2003. KOK:n lehdistökomitean puheenjohtaja hän oli vuodesta 1989. Tässä tehtävässä hän joutui vaikeimpaan tilanteeseen Pekingin vuoden 2008 kisojen ja Kiinan viranomaisten kanssa. Hän oli 20 vuotta Oseanian olympiakomiteoiden yhteisjärjestön puheenjohtaja vuosina 1989–2009. Hän oli KOK:n Pekingin vuoden 2008 kisojen seurantakomitean jäsenenä.


title: Kevan Gosper

text: Hän on saanut kunniatohtoriudet Michiganin yliopistosta, Newcastlen yliopistossa Australiassa ja Melbournen RMIT-yliopistosta.


title: Raguša

text: Raguša () on Säsjokeen laskevan Voložban sivujoki Novgorodin alueen Ljubytinon ja Leningradin alueen Boksitogorskin piireissä. Sen pituus on 40 kilometriä ja valuma-alueen laajuus 202 neliökilometriä. Boksitogorskin piirin puolella Ragušajoen laakso muodostaa 1996 perustetun 10,34 neliökilometrin laajuisen luonnonmuistomerkin.


title: Raguša

text: Pohjoiseen virtaavan Ragušajoen yläjuoksu muodostaa kalkkikiveen kovertuneen kanjonin, jossa on paljon karsti-ilmiöitä. Kesällä joki virtaa suurelta osaltaan maan alla. Enimmillään 60 metrin syvyisen jokilaakson kasvillisuus on poikkeuksellisen rikas. Se käsittää muun muassa alueella harvinaisia siperialaisia kasvilajeja, saniaisia ja orkideoita. Kanjonin lähes koko pituudella kasvaa lehtimetsää, johon paikoitellen sekoittuu yli 150 vuotta vanhoja kuusia. Eläin- ja hyönteislajeja ovat koskikara, karhu, mäyrä, ritariperhonen ja musta apolloperhonen. Ragušassa ja Voložbassa elää taimen ja ne ovat lohen kutujokia.


title: Raguša

text: Jokilaakso on kiinnostava retkeilykohde. Sinne on järjestetty luontopolku, nuotiopaikkoja ja leiriytymispaikka.


title: Luksika Kumkhum

text: Luksika Kumkhum (s. 21. heinäkuuta 1993 Chanthaburi) on thaimaalainen tennispelaaja. Parhaimmillaan hän on ollut kaksinpelissä WTA-listan sijalla 66 marraskuussa 2018. Hän on voittanut urallaan kymmenen ITF-turnausta kaksinpelissä ja kahdeksan nelinpelissä.


title: Koripallo (urheiluväline)

text: Koripallo on koripallossa käytettävä pallo. Virallisissa otteluissa pallolta vaaditut ominaisuudet on tarkasti määritelty. Harrastekäytössä on myös muun tyyppisiä palloja. http://www.basket.fi/asiakaspalvelu/koriksen_abc/varusteet/


title: Oleg Kuvajev

text: Oleg Mihailovitš Kuvajev (, 12. elokuuta 1934 nykyisen Kostroman alueen Ponazyrevon asema – 8. huhtikuuta 1975 Moskovan alueen Kaliningrad) oli venäläinen neuvostokirjailija.


title: Oleg Kuvajev

text: Oleg Kuvajev valmistui geologiksi ja työskenteli tutkimusretkillä Tšuktšien niemimaalla ja Wrangelinsaarella. Hänen ensimmäiset kaunokirjalliset teoksensa ilmestyivät vuonna 1962. Kirjailija kuvaa sävyltään romanttisessa tuotannossaan arktisten alueiden luonnonvarojen tutkijoita ja heidän työhönsä liittyviä eettisiä ristiriitoja. Hänen pääteoksensa on vuonna 1974 ilmestynyt romaani "Alue" ("Territorija").


title: Pippurikasvit

text: Pippurikasvit (Piperaceae) on kasviheimo, johon kuuluu puita, pensaita, köynnöksiä ja paksulehtisiä ruohovartisia kasveja.


title: Pippurikasvit

text: Lehdet sijaitsevat varressa vuorottain. Niissä on nystymäisiä rauhasia, joissa on aromaattista öljyä. Kukinto on muodoltaan terttu tai tähkä. Hedelmä on marja, joskus luumarja. Vaikka pippurikasvit kuuluvat kaksisirkkaisiin, niiden johtojänteet ovat hajanaisia, kuten yksisirkkaisilla kasveilla.


title: Pippurikasvit

text: Kasvit ovat kotoisin Uuden mantereen trooppisilta alueilta.


title: Pippurikasvit

text: Osa kasveista, jotka toisinaan luokitellaan kuuluviksi pippurikasveihin, luokitellaan toisinaan omaksi heimoksi tieteelliseltä nimeltään Peperaceae. Näiden kasvien tunnetuin suku on muorinkukat ("Peperomia").


title: Pippurikasvit

text: Pippurikasveihin kuuluu kolme alaheimoa. Verhuellioideae-alaheimoon kuuluu suku "Verhuellia". Zippelioideae-alaheimoon kuuluu kaksi sukua. Piperoideae-alaheimoon luokitellaan pippurien ("Piper") ja muorinkukkien suvut. Pippurikasveihin kuuluvia sukuja ovat myös "Ottonia", "Pothomorphe" ja "Sarcorhachis".


title: Pippurikasvit

text: Pippuria käytetään mausteena eri kypsyysasteina. Muorinkukkia käytetään huonekasveina.


title: House of Cards (vuoden 1990 televisiosarja)

text: House of Cards on brittiläinen televisiodraamasarja vuodelta 1990, jonka on luonut Andrew Davies. Sarjan tuotti BBC, ja siinä kuvataan Ison-Britannian kuvitteellista sisäpolitiikkaa Margaret Thatcherin valtakauden päätyttyä. Konservatiivipuolueen poliitikko Francis Urquhart (Ian Richardson) pyrkii puolueensa puheenjohtajaksi ja maansa pääministeriksi.


text: Televisiosarja perustuu konservatiivipuolueen entisen henkilökuntapäällikön Michael Dobbsin samannimiseen romaaniin. Sarja on ottanut vaikutteita William Shakespearen kuningasdraamoista (mm. "Macbeth" ja "Rikhard III"), ja välillä Urquhart esittää yksinpuhelunsa suoraan kameralle.


text: Televisiosarja sai seitsemän BAFTA-ehdokkuutta, ja Richardson sai parhaan näyttelijän palkinnon. Sarjan kaksi jatko-osaa ovat "To Play the King" (1993) ja "The Final Cut" (1995).


text: "House of Cards" esitettiin Suomessa FST1-kanavalla ruotsinkielisin tekstein vuonna 1995 otsikkonaan "Maktens korthus". Myös jatko-osat esitettiin tuolloin.


text: Televisiosarjasta tehtiin Yhdysvalloissa uusintaversio "House of Cards" vuonna 2013. Tuolloin myös vuoden 1990 televisiosarja julkaistiin jatko-osineen DVD:llä ja blu-raylla.


title: Petteri Nikkilä

text: Petteri Nikkilä (s. 27. heinäkuuta 1992 Hämeenlinna) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa. Jatkoaika.com -sivuston mukaan hänen vahvuuksiinsa kuuluu ennakkoluulottomuus, pelirohkeus, vastustajan ärsyttäminen ja kiekollinen peli. Nikkilän rohkea hyökkäyspään pelaaminen menee kuitenkin ajoittain yli-innokkaaksi, jolloin hänen virheensä kostautuu kiekonmenetyksinä ja pelin väärinlukemisina. Nikkilä on pelannut juniorina myös hyökkääjänä.


title: Petteri Nikkilä

text: Nikkilä on Hämeenlinnan Pallokerhon oma kasvatti. Hän voitti seurassa B-nuorten SM-hopeaa vuonna 2010. Kaudella 2011–2012 Nikkilä oli HPK:n A-nuorten tehokkain puolustaja Jussi Korvakankaan kanssa tehoilla 7+22=29. He jakoivat A-nuorten SM-liigan puolustajien pistepörssin kahdeksannen sijan Ässien Santeri Lukan kanssa. Nikkilä keräsi myös 115 jäähyminuuttia, joilla hän sijoittui sarjan jäähypörssissä toiseksi edellään vain Sportin Stathis Soumelidis. Nikkilä voitti kauden päätteeksi A-nuorten SM-pronssia.


title: Petteri Nikkilä

text: Toukokuussa 2012 Nikkilä teki kaksivuotisen SM-liigasopimuksen HPK:n kanssa. Hän ei kuitenkaan tehnyt liigadebyyttiään vielä kaudella 2012–2013, jonka Nikkilä vietti suurimmaksi osaksi vielä A-nuorissa. Hän oli HPK:n tehokkain puolustaja Henri Allenin kanssa tehoilla 7+16=23 ja he jakoivat A-nuorten SM-liigan puolustajien pistepörssin kymmenennen sijan Jokipoikien Oskari Hämäläisen ja Jokereiden Santeri Saaren kanssa. Nikkilä jakoi 90 minuutillaan myös koko sarjan jäähypörssin voiton Ilveksen Mikke Levon kanssa. Hän voitti kauden päätteeksi A-nuorten Suomenmestaruuden. Nikkilä debytoi kauden aikana myös miesten peleissä pelattuaan viisi ottelua lainalla Mestis-joukkue Heinolan Peliitoissa joulukuussa 2012.


title: Petteri Nikkilä

text: Kauden 2013–2014 kynnyksellä HPK lainasi Nikkilän Mestis-joukkue Savonlinnan Pallokerhoon. Hänet kutsuttiin takaisin HPK:n vahvuuteen marraskuun maaottelutauon jälkeen. Nikkilä teki liigadebyyttinsä 12. marraskuuta 2013 Tampereen Ilvestä vastaan. Hän keräsi ottelussa syöttöpisteen Ville Viitaluoman tekemään maaliin. Liigauransa avausmaalin Nikkilä teki 21. tammikuuta 2014 Espoo Bluesia vastaan. Nikkilä murtautui heti debyyttinsä jälkeen HPK:n SM-liigakokoonpanoon ja hänen tulokaskautensa toi kaikkiaan 36 runkosarjaottelussa tehot 2+5=7 sekä kuudessa playoff-ottelussa tehot 1+2=3. Huhtikuussa 2014 Nikkilä teki kaksivuotisen jatkosopimuksen joukkueen kanssa.


title: Petteri Nikkilä

text: Kaudella 2014–2015 Nikkilä teki 51 runkosarjaottelussa tehot 6+9=15 ja hän oli HPK:n eniten maaleja tehnyt puolustaja. Kauden 2015–2016 edetessä Nikkilä nousi joukkueen kapteenistoon. Hän oli joukkueen tehokkain puolustaja tehoilla 4+14=18. Joulukuussa 2015 Nikkilä teki HPK:n kanssa vuoden mittaisen jatkosopimuksen. Kaudella 2016–2017 hän jakoi pudotuspeleissä joukkueen sisäisen tehotilaston voiton Eero Somervuoren kanssa lukemalla +4. Kolmannessa puolivälieräottelussa 25. maaliskuuta 2017 vieraissa JYPiä vastaan Nikkilä ratkaisi HPK:lle 2–3-voiton toisessa jatkoerässä ajassa 80.25. Jari Korhonen valitsi hänet ottelun Alumnien tähtien ykköstähdeksi. Nikkilän osuma syntyi erikoiseen paikkaan, sillä hän sai ottelun jälkeen kahden ottelun pelikiellon saman ottelun toisessa erässä tehdystä huitomisesta JYPin Juha-Pekka Hytösen niskaan. Nikkilälle ei tuomittu tilanteesta rangaistusta itse ottelussa. JYP voitti lopulta koko ottelusarjan ja eteni välieriin otteluvoitoin 4–3. Helmikuussa 2017 Nikkilä teki HPK:n kanssa kaksivuotisen jatkosopimuksen.


title: Petteri Nikkilä

text: Kaudella 2017–2018 Nikkilä edusti HPK:ta myös Spengler Cupissa. Joulukuussa 2017 hän teki kolmivuotisen jatkosopimuksen joukkueen kanssa.


title: New Age -musiikki

text: New Age -musiikki on 1970-luvulla syntynyt musiikkityyli. New Age on rauhallista ja meditatiivista musiikkia, ja usein instrumentaalista. Sitä käytetään usein rentoutumisen, meditoinnin ja hengellisyyden apuna, sekä joskus myös terapiamusiikkina ja taustamusiikkina. Tunnusomaisia soittimia tyylille ovat etenkin syntetisaattorit, ja joskus musiikkiin yhdistetään myös luonnon ääniä ja maailmanmusiikkia. New Age -musiikkia käytetään usein rauhoittavana taustamusiikkina julkisissa tiloissa kuten sairaaloissa ja kaupoissa.


title: New Age -musiikki

text: New Age -musiikin juuret ovat 1960-luvulla, jolloin ajalle tyypilliset musiikilliset kokeilut ja syntetisaattorien keksiminen synnyttivät elektronisen musiikin. 1970-luvulla muusikot halusivat käyttää musiikkia tietoisuuden laajentamiseen ja ryhtyivät säveltämään uudenlaista musiikkia meditaation ja hengellisen pohdiskelun auttamiseksi. Musiikkityyliä alettiin kutsua New Age -musiikiksi 1980-luvun alussa. Tyylin suosion kasvun myötä New Age -levyjä ryhdyttiin myymään levykaupoissa omilla hyllyillään, ja perustettiin New Age -radioasemia.


title: New Age -musiikki

text: Tunnetuimpia New Age -muusikoita tyylin alkuvuosina olivat saksalaiset Popol Vuh, Edgar Froese ja Holger Czurkay. 1970-luvun lopulla englantilainen Brian Eno loi ambient-musiikkityylin, jonka edustajat kuten Jon Hassell, Harold Budd ja Robert Fripp tunnettiin myöhemmin myös New Age -muusikoina. Muita tunnettuja New Age -tyylisiä muusikoita ovat muun muassa Kitarō, Yanni, Mike Oldfield, Enya, Vangelis, John Tesh, Ralph Towner, Keith Jarrett, Dean Evenson, Jami Sieber, Bocarus, Hypnotica, Anna Wise ja Bill Leslie. New Age -terapiamusiikin tunnetuimpia edustajia on Steven Halpern.


title: House of Cards

text: House of Cards (suom. korttitalo) voi tarkoittaa ainakin seuraavia:


title: Pitkäpyrstökipuaja

text: Pitkäpyrstökipuaja ("Deconychura longicauda") on kipuajien heimoon kuuluva varpuslintu.


title: Pitkäpyrstökipuaja

text: Pitkäpyrstökipuajaa tavataan Keski-Amerikassa ja Etelä-Amerikan pohjoisosissa. Lajia uhkaa metsien häviäminen. Sen levinneisyysalue on kuitenkin laaja ja populaatio suuri, eikä sen yksilömäärät ole radikaalisti vähenemässä, joten Kansainvälinen luonnonsuojeluliitto luokittelee sen elinvoimaiseksi.


title: Pitkäpyrstökipuaja

text: Pitkäpyrstökipuaja elää kosteissa metsissä. Sitä tavataan alangoilla ja esivuoristoissa. Amazoniassa se elää pääasiassa alle 500 metrin korkeudella, mutta Andien esivuoristossa sitä tavataan 1 700 metrin korkeuteen asti.


title: Täpläkurkkukipuaja

text: Täpläkurkkukipuaja ("Certhiasomus stictolaemus") on kipuajien heimoon kuuluva varpuslintu. Aiemmin se luokiteltu sukuun "Deconychura".


title: Täpläkurkkukipuaja

text: Täpläkurkkukipuajaa tavataan Brasiliassa, Kolumbiassa, Ecuadorissa, Ranskan Guianassa, Perussa ja Venezuelassa. Sitä on kuvattu harvinaiseksi ja laikuttaisesti levittäytyneeksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Vaajakosken kirjasto

text: Vaajakosken kirjasto on Jyväskylän kaupungin kirjastolaitokseen kuuluva aluekirjasto.


title: Vaajakosken kirjasto

text: Vaajakosken kunnallinen kirjasto aloitti toimintansa vuonna 1954 Jyväskylän maalaiskunnan piirikirjastona. Vuosina 1979–2008 Vaajakosken kirjasto oli Jyväskylän maalaiskunnan pääkirjasto.


title: Vaajakosken kirjasto

text: Kirjasto toimi aluksi osoitteessa Harjutie 4. Uusi kirjastotalo valmistui Urheilutielle vuonna 1987.


title: Vaajakosken kirjasto

text: Jyväskylän kaupunki: Vaajakosken kirjasto


title: Armas Ensiö

text: Armas Bernhard Ensiö (18. huhtikuuta 1884 – 8. huhtikuuta 1956) oli suomalainen rehtori, pitkäaikainen kaupunginvaltuutettu ja Turun ensimmäinen kaupunginjohtaja.


title: Armas Ensiö

text: Ennen valintaansa Turun kaupunginvaltuustoon Ensiö oli väitellyt Filosofian tohtoriksi vuonna 1917 aiheenaan "oppikoulujen pohjakoulukysymys Suomessa". Valtuutettuna Ensiö toimi vuodesta 1919 alkaen ja vuonna 1920 hänet valittiin Turun kaupungin aktuaariksi.


title: Armas Ensiö

text: Kaupunginvaltuutettuna Ensiö tunnettiin aktiivisuudestaan, sillä hän käytti valtuustoaikanaan valtaosan Turun kaupunginvaltuuston kokoomusryhmän puheenvuoroista ja teki suuren osan myös ryhmän valtuustoaloitteista. Hän toimi myös valtuuston valmisteluvaliokunnan puheenjohtajana.


title: Armas Ensiö

text: Suomen kunnallislakia oli muutettu heti Suomen itsenäistymisen jälkeen vuonna 1919, koska lain tuli perustua kaikkien kunnan asukkaiden yleiseen ja yhtäläiseen äänioikeuteen. Seuraava muutos lakiin tehtiin vuonna 1927, kun siihen kirjattiin määräykset kaupunginhallituksista ja johtajista. Uuden lain perusteella vuonna 1929 myös Turun kaupungille ilmoitettiin, että valtioneuvosto oli vahvistanut Turun kaupunginhallituksen johtosäännön ja että sen tulisi olla voimassa 1. tammikuuta 1930 alkaen. Tuosta päivästä lähtien Turussa tuli olla toimintakykyinen kaupunginhallitus, kaupunginjohtaja sekä apulaiskaupunginjohtajat.


title: Armas Ensiö

text: Turun kaupunginvaltuusto päätti 18. huhtikuuta 1929 julistaa kaupunginjohtajan ja apulaiskaupunginjohtajien toimet haettaviksi. Prosessin käynnistyttyä alkoi keväällä 1929 Turun eri poliittisissa ryhmittymissä vilkas kaupunginjohtajien ja kaupunginhallituksen jäsenten valinnan valmistelu. Valinnat tulisivat osumaan myös samaan aikaan, kun kaupungissa vietettiin Turun 700-vuotisjuhlaa. Kaupunginvaltuuston piti päättää virkojen täytöstä torstaina 20. kesäkuuta 1929, kun kaupungin juhlapäiväksi oli valittu tiistai 18. kesäkuuta.


title: Armas Ensiö

text: Varsinaista kaupunginjohtajan virkaa oli hakenut vain kunnallisen keskustoimiston eli nykyisen kuntaliiton ensimmäinen sihteeri Arvi Hällfors. Apulaiskaupunginjohtajan virkaa oli sen sijaan hakenut neljä henkilöä, mukaan lukien kaupunginvaltuutettu Armas Ensiö. Sosiaalisen apulaiskaupunginjohtajan virkaa oli hakenut 13 henkilöä, heidän joukossaan Tampereen taloustarkastaja Jaakko Ranta sekä Turun suomalaisen yhteiskoulun rehtori Juhani Wuorela.


title: Armas Ensiö

text: Kaupunginvaltuuston valmisteluvaliokunta esitti virkoihin kaupunginjohtajaksi Armas Ensiötä, sosiaaliseksi apulaiskaupunginjohtajaksi Jaakko Rantaa ja teknilliseksi apulaiskaupunginjohtajaksi Turun rahatoimikamarin sihteeriä, insinööri Kaarlo Waaramäkeä. Ensimmäisessä kokouksessa valtuusto päättii jättää asian vielä pöydälle, jotta ulkopaikkakuntalaisista hakijoista voitaisiin saada lisätietoja.


title: Armas Ensiö

text: 5. syyskuuta 1929 Turun kaupunginvaltuusto kokoontui toista kertaa valitsemaan kaupungin ensimmäistä kaupunginjohtajaa. Kokouksen alku sai yllättävän käänteen, kun kokoomuslainen kaupunginvaltuutettu Otto Gunnar Neovius esitti, että koska Ensiö oli hakemuksessaan ilmoittanut mieluummin ottavansa vastaan apulaiskaupunginjohtajan viran, häntä ei tulisi valita kaupunginjohtajaksi. Neovius esitti että Ensiö tulisi valita sosiaaliseksi kaupunginjohtajaksi ja kaupunginjohtajan virka tuli myöntää Arvi Hällforsille. Tämän jälkeen kaupunginvaltuusto äänesti ehdokkaiden väliltä. Vaalissa Armas Ensiö sai 21 ja Arvi Hällfors 17 ääntä. Apulaiskaupunginjohtajiksi valittiin valmisteluvaliokunnan esityksen mukaisesti Jaakko Ranta ja Kaarlo Waaramäki.


title: Armas Ensiö

text: Turun Sanomissa kerrotiin valintaa seuranneena päivänä, että Edistyspuolueen, Sosialistisen työväenpuolueen ja sosiaalidemokraattien kaupunginvaltuutetut sekä Kokoomuksen valtuutettu Ilmari Kataja äänestivät Ensiötä, muut kokoomuslaiset ja RKP:n ryhmä äänesti Hällforsia. Vaikka vaali suoritettiin salaisena, niin ilmeisesti Edistyspuolueen valtuutetulla, Turun Sanomien toimitusjohtaja Arvo Ketosella oli ollut varmaa tietoa valtuutettujen äänestyskäyttäytymisestä. Ketonen oli itse tukenut äänestyksessä Ensiötä.


title: Armas Ensiö

text: Valintansa jälkeen Ensiö lähetti kaupunginvaltuustolle kirjeen, jossa hän pyysi valtuustoa hyväksymään hänen kaupunginjohtajan virkaan tulonsa ensin vastaavana kaupunginjohtajana yhden vuoden ajaksi. Valtuusto hyväksyi hakemuksen äänin 20 vastaan 16. Vastustajat epäilivät, että Ensiö halusi jättää itselleen takaportin pois virasta, mikäli hän ei viihtynytkään tehtävässään.


title: Armas Ensiö

text: Kaupunginhallitus ja kaupunginjohtaja työskentelivät nykyisin jo puretussa rakennuksessa Turussa osoitteessa Aurakatu 4. Kunnallispoliittisessa ohjelmassaan Ensiö korosti ensimmäisenä kaupunginjohtajana päätöksenteon suunnitelmallisuutta. Hän halusi kaupunginhallituksen kokoavan käyttövaroja tekemällä varauksia ja perustamalla rahastoja eri tarkoituksia varten. Käytännössä kuitenkin uudet kaupunginjohtajat ja vastavalittu kaupunginhallitus joutuivat painimaan 1930-luvun alun laman ennennäkemättömän korkean työttömyyden ja hätäaputöiden kanssa.


title: Armas Ensiö

text: Ensiön aloitteesta eri hallintokunnat laativat arviolaskelmia vuosien 1931-1935 uudistustöiksi, mutta tämän pidempiä suunnitelmia eivät hallintokunnat suostuneet tekemään. Ensiö ajatui tämän vuoksi erimielisyyksiin muiden kaupungin toimijoiden kanssa ja irtisanoutui tehtävästään 11. syyskuuta 1930 alle vuosi valintansa jälkeen. Hän ryhtyi tämän jälkeen hoitamaan aikaisempia virkojaan. Ensiön turhautumisen syynä on sanottu olleen myös se, ettei hän saanut kaupunginjohtajan vaalissa tukea omalta puolueeltaan kokoomukselta. Samalla kun valtuusto hyväksyi Ensiön eron, se päätti nostaa kaupunginjohtajan palkkaa tuntuvasti. Ensiö hakikin paikkaa tämän jälkeen vielä toistamiseen, mutta hävisi äänestyksessä Arvi Hällforsille, joka valittiin hänen seuraajakseen vuoden 1931 alussa.


title: Armas Ensiö

text: Vaikka Ensiön kausi kaupunginjohtajana oli hyvin lyhyt, hän toimi kunnallispoliitikkona ja opettajana Turun kaupungissa pitkään. Vuonna 1921 hänet nimitettiin luonnonhistorian ja maantiedon nuoremmaksi lehtoriksi Turun tyttölyseoon. Samojen aineiden vanhemmaksi lehtoriksi hänet valittiin vuonna 1925, ja myöhemmin hän toimi pitkään Tyttölyseon rehtorina vuodesta 1935 vuoteen 1953 saakka.


title: Armas Ensiö

text: Kaupunginvaltuustossa Ensiö toimi Köyhäinhoitolautakunnan puheenjohtajana vuosina 1919-1921 sekä Kansakoululautakunnan puheenjohtajana vuosina 1924-1945 ja 1948-1956. Sotavuosien aikana Ensiö toimi Kansanhuoltolautakunnan puheenjohtajana, jonka tehtävänä oli kirjoittaa elintarvikekortit 23 000 turkulaiselle ruokakunnalle.


title: Balvenien linna

text: Balvenien linna on raunioitunut linnoitus Skotlannissa. Sen rakennuttivat Buchanin jaarlit 1200-luvulla. Heiltä se siirtyi Douglasin suvulle. Kun Jaakko II löi Douglasit vuonna 1455, hän antoi linnan sukulaiselleen Athollin jaarli John Stewartille. Tämän jälkeläisten hallussa linna pysyi 150 vuoden ajan samalla kun se muokattiin renessanssilinnaksi. Vuonna 1614 linna myytiin Invermarkien Robert Innessille, jotka myivät sen edelleen Duffin suvulle vuonna 1687.


title: Braemarin linna

text: Braemarin linna on linnoitus Skotlannin Aberdeenshiressä. Sen rakennutti vuonna 1628 Marin jaarli ennen kaikkea metsästysmajaksi, mutta linna on ollut myös puolustautumispaikka.


title: Braemarin linna

text: Se on kuulunut Farquharsonin klaanille 1700-luvun puolivälistä asti. Vuonna 2007 klaani vuokrasi sen paikalliselle kyläyhteisölle, ja linna on nyt avoinna yleisölle.


title: Proppu

text: Proppu, risakivi tai tonsilloliitti on nielurisojen koloihin kertynyt paakku, joka koostuu muun muassa kovettuneista bakteereista. Se on väriltään tyypillisesti kellertävän vaalea ja haisee usein epämiellyttävältä. Proppuja on joskus melkein kaikilla ihmisillä.


title: Proppu

text: Nielurisat ovat täynnä koloja ja onteloita. Niihin saattaa kertyä bakteereja, kuolleita soluja ja limaa, jotka eivät pääse pois. Tällöin jäänteet voivat tiivistyä vaaleiksi möykyiksi koloihin. Kun möykyt kovenevat tai kalkkeutuvat, syntyy proppu.


title: Proppu

text: Proppuja muodostuu paljon etenkin nielurisatulehduksista tai toistuvista nielutulehduksista kärsivillä.


title: Proppu

text: Proppu on hyvin paikallinen ja usein oireeton. Proput saattavat aiheuttaa pahanhajuista hengitystä, pahaa makua suussa, kurkkukipua, nielemisvaikeuksia ja nielurisojen turvotusta.


title: Proppu

text: Proput sinänsä ovat vaarattomia, mutta joskus ne ylläpitävät bakteeritoimintaa, jonka tuloksena muodostuu pahanhajuista hengitystä aiheuttavia rikkiyhdisteitä.


title: Proppu

text: Tyypillisesti proput ovat varsin pieniä ja ne aiheuttavat sen verran vähän haittaa, että ne voidaan poistaa kotona esimerkiksi tikkujen tai pumpulipuikkojen avulla taikka sylkeä pois. Lisäksi lämpimällä suolavedellä kurlaaminen voi lievittää proppujen aiheuttamaa epämukavuutta.


title: Proppu

text: Vaikeammissa tapauksissa proppuihin voidaan määrätä monia erilaisia antibiootteja. Niistä voi olla apua, vaikkakin ne eivät korjaa alkuperäistä ongelmaa, joka aiheuttaa proput.


title: Proppu

text: Mikäli proput ovat kehittyneet erityisen suuriksi ja oireileviksi, ne voidaan joutua poistamaan leikkauksella.


title: Bedfordin linna

text: Bedfordin linna on raunioitunut linnoitus Englannin Bedfordissa. Sen rakennutti normannikuningas Henrik I. Aluksi linnoituksessa oli paaluvarustus ja vallihauta, mutta Englannin sisällissotaa varten linnoitusta rakennettiin uudelleen.


title: Bedfordin linna

text: Vallihaudan ympäröimä paaluvarustus pystytettiin vuosien 1100 ja 1130 välillä. Seuraavien 25 vuoden aikana se kesti neljä piiritystä, mutta vuonna 1224 linnoitus tuhottiin niin perusteellisesti että jäljelle jäi vain osa vallihautaa. Linna kuului muodollisesti kuningashuoneelle, mutta Beauchampin suku hallitsi sitä koko 1100-luvun. Vuonna 1215 William de Beauchamp nousi kapinaan kuningas Juhana Maatonta vastaan, jolloin linnan kaappasi Fawkwes de Breaute. Vuonna 1224 de Breaute kieltäytyi luovuttamasta linnaa Henrik III:lle, ja kahden kuukauden piirityksen jälkeen kuningas määräsi linnan tuhottavaksi.


title: Bedfordin linna

text: Sisällissodan aikana Bedford oli parlamentaristien puolella. Kuningasmieliset valtasivat sen lyhyeksi aikaa Prinssi Rupertin johdolla, ja linnoittivat vanhaa linnanpaikkaa uudelleen.


title: Bedfordin linna

text: Linnan alueella on tehty arkeologisia kaivauksia 1970-luvulla. Kaivauksissa löytyi paaluvarustuksen ja myöhempien rakennusten perustuksia. Osa muureista ja rakenteista on nykyisin kaupungin katuja ja parkkipaikkoja. Linnasta voi hahmottaa halkaisijaltaan 50 m leveän tasaisen alueen, jota ympäröi noin 15 m syvä vallihauta.


title: Raahen Energia

text: Raahen Energia Oy on vuonna 2000 perustettu energiayhtiö. Kotipaikkaansa Raahessa pitävästä yhtiöstä Raahen kaupunki omistaa 100 prosenttia. Raahen Energia toimittaa Oulun Sähkönmyynnin myymää sähköä. Raahen Energia Oy omistaa Fennovoimaa suomalaisittain omistavan Voimaosakeyhtiö SF:n kautta omistamalla Pohjois-Suomen Voima Oy:ä yhdessä Haukiputaan Sähköosuuskunnan, Keminmaan Energia Oy:n, Keskusosuuskunta Oulun Seudun Sähkön, Rantakairan Sähkö Oy:n ja Tornion Energia Oy:n kanssa.


title: Mira Hillberg

text: Mira Hillberg (o.s. Törmi, s. 1975) on suomalainen laulaja. Hän on syntynyt Ruotsissa, mutta muutti pysyvästi Suomeen vuonna 1991.


title: Mira Hillberg

text: Hillberg nousi julkisuuteen vuonna 1994 Ykköstähti-kilpailun myötä. Samana vuonna hän teki levytyssopimuksen Audiovoxin kanssa, ja levytti debyyttisinglensä "Onpa iisi päivä". Kappale sai lämpimän vastaanoton. Suosion myötä julkaistiin uusi single "Mun elämää", josta samoin tuli hitti. Huhtikuussa 1995 levy-yhtiö julkaisi studioalbumin. Albumi pysyi Suomen virallisella albumilistalla seitsemän viikkoa.


title: Mira Hillberg

text: Ensimmäisen albumin jälkeen Mira vietti hiljaiseloa vuoteen 1997 asti, jolloin julkaistiin toinen studioalbumi "Miljoona volttii". Hän osallistui saman vuoden Syksyn sävel -kilpailuun kappaleella "Muisti", joka ei saanut samanlaista suosiota kuin aiemmat hittisinglet.


title: Mira Hillberg

text: Seuraavana vuonna Miralta julkaistiin vielä yksi single, jonka jälkeen hän piti taukoa soolouraltaan, kunnes osallistui sisarensa Therese Törmin kanssa Sisterhood-duona vuoden 2000 Euroviisukarsintoihin. Sisterhood sijoittui viisukarsinnoissa neljänneksi. Hän osallistui myöhemmin itse vielä vuonna 2004 Euroviisukarsintoihin kappaleella "Reason". Silloin hän jäi toisen alkukarsinnan viimeiselle sijalle.


title: Mira Hillberg

text: Hän toiminut myös muun muassa Nylon Beatin, ja laulaja Sheidin taustalaulajana.


title: Mira Hillberg

text:
Albumit
Singlet


title: Martti Huhtamäki

text: Martti Heikki Juhani Huhtamäki (s. 14. huhtikuuta 1935 Lapua) on suomalainen päätoimittaja, kirjailija ja urheilutoimija. Suomen koripallon Hall of Fameen nimetty Huhtamäki teki myös mittavan uran koripallossa, etenkin kansainvälisenä erotuomarina mutta myös pelaajana ja valmentajana. Hän hoiti useita urheilujärjestöjen johtotehtäviä.


title: Martti Huhtamäki

text: Hän toimi Ilta-Sanomien urheiluosaston esimiehenä 1962-1968 ja Wihuri Oy:n viestintäjohtajana 1968-1973, joista tehtävistä hän siirtyi muuistettavimpaan tehtäväänsä Ilta-Sanomien vastaavaksi päätoimittajaksi vuosiksi 1974–1984. Huhtamäki toimi myös Sanoma Osakeyhtiön varatoimitusjohtajana 1985-1987 ja Kirjayhtymän toimitusjohtajana 1987-1990.


title: Martti Huhtamäki

text: Huhtamäki on toiminut koripallossa pelaajana, valmentajana ja kansainvälisenä erotuomarina. Koripallossa Huhtamäki pelasi SM-sarjaa Tampereen Pyrinnössä vuosina 1953–1959 ja tämän jälkeen Helsingin NMKY:ssä kaksi ottelua. Pyrinnössä hän saavutti SM-hopeaa vuonna 1958. Huhtamäki myös valmensi Pyrintöä vuosina 1957–1959 ja Helsingissä vuosina 1959–1964. NMKY-aikanaan hän voitti kaksi SM-pronssia ja kaksi NMKY:n liiton Euroopan mestaruutta.


title: Martti Huhtamäki

text: Huhtamäen kansainvälinen erotuomariura 1959-1988 sisälsi useiden Koripalloilun Euroopan mestaruuskisojen, Euroopan Cupin, sekä Aasian- ja Afrikan mestaruuskisojen loppuotteluita. Poikkeuksellista uralla oli Huhtamäen tuomitsemat 53 USA-Neuvostoliitto ottelua vuosina 1968-1982 olympiaboikottiin saakka. Oman kertomansa mukaan Huhtamäki sai vuonna 1973 erotuomarisopimustarjouksen NBA:han, mikä oli ylipäänsä ensimmäinen suomalaiselle tarjottu NBA-sopimus. Hän kuitenkin kieltäytyi rahakkaasta sopimuksesta ja siirtyi lastensa vuoksi Ilta-Sanomien päätoimittajaksi.


title: Martti Huhtamäki

text: Huhtamäki on toiminut myös aktiivisesti suomalaisissa ja kansainvälisissä urheiluliitoissa joista merkittävimpinä Suomen Koripalloliiton puheenjohtajana 1972–1982, Suomen Tennisliiton pj. 1988-1989, sekä Suomen Moottoriliiton pj. 1989-1997, johon liittyen hän toimi myös Kansainvälisen Moottoriliiton varapj. vuosina 1996-1998, Etelä-Suomen Liikunta ja Urheilu, ESLU:n pj. 2001-2006 ja SVUL:n pj. 2005- . Huhtamäki toimi Kuortaneen Urheiluopiston valtuuskunnan jäsenenä 32 vuotta.


title: Martti Huhtamäki

text: Elokuussa 2017 Huhtamäki nimettiin Suomen koripallon Hall of Fameen.


title: Martti Huhtamäki

text: Huhtamäki on toiminut Helsingin kaupunginvaltuuston jäsenenä edustaen Suomen Keskustaa kausina 2001-2005 ja useissa valiokunnissa, sekä vanhuusneuvostossa vuodesta 2013 lähtien.


title: Martti Huhtamäki

text:
Huhtamäki sai vuonna 2006 valtion journalistipalkinnon.
Hän juonsi televisiossa 1980-luvun loppuvuosina useita ohjelmia, mm. "Kenen kaapissa seisot" MTV3:lla.
Hän voitti myös väittelytaidon SM-mestaruuden Lappeenrannassa 1989.


title: Viktar Kramarenka

text: Viktаr Kramarenka () eli Viktor Kramarenko (), (1945, Hrodna, Valko-Venäjän SNT) on valkovenäläinen arkkitehti ja professori. Hänet tunnetaan monien julkisten rakennusten ja taideteosten suunnittelijana. Kramarenkan tunnetuimpia teoksia ovat yhdessä arkkitehti Mihail Vinahradaun () kanssa suunnitellut Minskin keskusrautatieasema (2000) ja Valko-Venäjän kansalliskirjasto (2006).


title: Viktar Kramarenka

text: Viktar Kramarenka syntyi Hrodnassa vuonna 1945, vähän toisen maailmansodan loppumisen jälkeen. Vuonna 1968 hän valmistui Valko-Venäjän polyteknisen instituutin arkkitehtuurin tiedekunnasta. Kramarenka työskenteli valmistumisvuodestaan lähtien valtiollisessa Belgosprojekt-instituutissa ensin arkkitehtina, vuodesta 1974 lähtien projektien johtavana arkkitehtina. Valko-Venäjän arkkitehtiliiton jäsen. Vuodesta 1971 töissä Minskprojektilla, 1980-luvulla instituutin pääarkkitehtina. Vuonna 1991, Neuvostoliiton hajoamisen jälkeen, Kramarenka perusti oman arkkitehtitoimiston (osakeyhtiö "Arkkitehti V. V. Kramarenkon luova työpaja"), jonka johtajana hän toimii. Kramarenka on Kansainvälisen arkkitehtuuriakatemian Moskovan osaston professori ja Valko-Venäjän arkkitehtuuriakatemian akateemikko.


title: Viktar Kramarenka

text: Kramarenka on saanut Valko-Venäjän valtionpalkinnon kahdesti: ensin Minskin keskusrautatieaseman, sitten Valko-Venäjän kansalliskirjaston hankkeesta. Vuonna 2002 lehdistö valitsi hänet "Vuoden mieheksi" Valko-Venäjällä.


title: Viktar Kramarenka

text: Kramarenka on naimisissa ja hänellä on kaksi lasta.


title: Viktar Kramarenka

text: Tunnettuja Viktаr Kramarenkan suunnittelemia rakennuksia ja muistomerkkejä ovat myös, muun muassa:Kramarenkan arkkitehtitoimiston suunnittelutöistä useat olivat rakenteilla alkusyksyllä 2013, ja osa odottaa toteutumistaan.


title: Sign Systems Studies

text: Sign Systems Studies (alk. ) on maailman vanhin semiotiikan alan tieteellinen julkaisu (perustettu vuonna 1964).


title: Rudi Rok

text: Rudi Rok (oik. Rudi Rok Karolus Mickelsson) on suomalainen beatboxaaja / Stand up -koomikko / äänivirtuoosi.


title: Rudi Rok

text: Rudi on syntynyt 2.10.1985 Espoossa kuvataiteilija ja keraamikko äidille Terhi Mickelssonille.


title: Rudi Rok

text:
Nuorempana hän soitti Espoon musiikkiopistossa trumpettia ja klassista kitaraa, sekä lauloi Cantores Minores poikakuorossa.
Teini-iässä Rudi aloitti Breakin ja Hiphop kulttuuri vei mukanaan. Vuodesta 2001 lähtien Rudi on esiintyt breikkaajana suomessa ja ulkomailla, sekä opettanut Helsingin Tanssiopistossa Break- ja Street-tanssia. 2004 Rudi voitti subURB04-festivaaleilla ensimmäisen sijan osiossa footwork/style, maininnalla "Olet vienyt tanssia eteenpäin kulttuurina, sekä taiteena. Kiitos sinulle! Keep up good work."
Rudin ja hänen kolmen ystävänsä breikin taso noteraattiin New Yorkissa asti, josta koko hip hop kulttuuri on lähtöisin. Hiphopin pioneerit kutsuivat nämä tanssijat ensimmäisinä suomalaisina breikkareina esiintymään heille vuonna 2005. Pian tämän jälkeen 19-vuotiaan Rudi Rokin tanssijan ura päättyi suureen halvaantumisriskiin, kun hänellä todettiin kaksi Välilevyn pullistumaa, -kulumaa, ja -rappeumaa.


title: Rudi Rok

text:
Rudi Rok vältti leikkauksen aloittamalla pitkän kuntoutuksen. Kun hänellä oli ylimääräistä aikaa kuntoutuksen aikana, hän päätyi harjoittelemaan useita tunteja päivässä beatboxausta ja rupesi sillä keikkailemaan, sekä liittyi Beat Warriors-ryhmään.
Beat Warriorsilla he esiintyivät v.2008 Talent Suomessa, sekä vuoden 2009 Euroviisufinaaleissa.


title: Rudi Rok

text:
Rudi Rokin sooloshow kehittyi samalla ja vuonna 2010 osallistui ja voitti Grand Casino Helsingin järjestämän Casino Talent Show- ja viihdekilpailun.
Siitä lähtien Rudi Rok on keikkaillut kehittämällään ohjelmallaan, joka uniikilla tavalla yhdistelee Komiikkaa, Beatboxausta ja Vatsastapuhumista.
Rudi Rok on tehnyt pioneerityötä olemalla ensimmäinen suomalainen artisti, joka on esiintynyt Hollywoodin Laugh Factoryssä, Chokolate Sundae - illassa tammikuussa 2013.


title: Rudi Rok

text:
Shownsa lisäksi RudiRok toimii ääninäyttelijänä, sekä näyttelijänä Linnateatterin näytelmissä - Kalsarimiehet ja Pikku Duudsonit.
Rudi Rok on perustanut vuonna 2013 yrityksen nimeltä Kingdom Helsinki, joka edustaa suomen kansainvälisiä huippuosaajia.


title: Rudi Rok

text: Vuonna 2010 säveltäjä Jan Mikael Vainio sävelsi 23 minuuttia pitkän teoksen "RudiRok - Fujiko's fairytale - Concerto for beatboxer and strings"


title: Edward Bennett

text: Edward Bennett voi tarkoittaa ainakin seuraavia henkilöitä:


title: Piia Koriseva

text: Piia Satu Annika Koriseva on suomalainen juontaja, sanoittaja ja personal trainer. Hän juonsi televisiossa "Bingolottoa" vuosina 1996–2001. Koriseva on sanoittanut Seinäjoen Tangomarkkinoiden sävellys- ja sanoituskilpailun vuoden 2012 voittajakappaleen "Rakkaus riepottaa". Piia Korisevan sisar on laulaja Arja Koriseva.